open-index/open-wikipedia-markdown huggingface dataset:
গণিতের কালপঞ্জি

থাম্ব|গণিতের ইতিহাসের কালপঞ্জি

; আনুমানিক খ্রিস্টপূর্ব ৩০,০০০ অব্দ
কেন্দ্রীয় ইউরোপ ও ফ্রান্সের প্রস্তরযুগীয় লোকেরা হাড়ে সংখ্যার হিসাব রাখত।

; আনুমানিক খ্রিস্টপূর্ব ২৫০০০ অব্দ
প্রাচীন জ্যামিতিক ডিজাইনের ব্যবহার।

; আনুমানিক খ্রিস্টপূর্ব ৫০০০ অব্দ
মিশরে দশমিক সংখ্যা পদ্ধতির ব্যবহার।

; আনুমানিক খ্রিস্টপূর্ব ৪০০০ অব্দ
ব্যাবিলন ও মিশরে পঞ্জিকার ব্যবহার।

; আনুমানিক খ্রিস্টপূর্ব ৩৪০০ অব্দ
মিশরে প্রথম সংখ্যাসমূহের প্রতীক হিসেবে সরলরেখার ব্যবহার।

; আনুমানিক খ্রিস্টপূর্ব ৩০০০ অব্দ
মধ্যপ্রাচ্য ও ভূমধ্যসাগরের আশেপাশের এলাকায় অ্যাবাকাসের উদ্ভাবন ও প্রচলন।

; আনুমানিক খ্রিস্টপূর্ব ৩০০০ অব্দ
* মিশরে হায়ারোগ্লিফীয় সংখ্যার ব্যবহার।
* ব্যাবিলনবাসীরা ব্যবসায়িক হিসাবে রাখার জন্য ষাট-ভিত্তিক সংখ্যা ব্যবস্থা ব্যবহার করা শুরু করে। স্থানীয় মানের ধারণা ব্যবহারকারী এই সংখ্যা ব্যবস্থায় শূন্য বলে কোন স্থানীয় মান ছিল না।

; আনুমানিক খ্রিস্টপূর্ব ২৭৭০ অব্দ
মিশরীয় পঞ্জিকার ব্যবহার।

; আনুমানিক খ্রিস্টপূর্ব ২০০০ অব্দ
হরপ্পাবাসীরা ওজন ও পরিমাপের জন্য একটি সুষম দশমিক সংখ্যা ব্যবস্থা ব্যবহার করত।

; আনুমানিক খ্রিস্টপূর্ব ১৯৫০ অব্দ
ব্যাবিলনবাসীরা দ্বিঘাত সমীকরণ সমাধান করে।

; আনুমানিক খ্রিস্টপূর্ব ১৯০০ অব্দ
মস্কো প্যাপিরাস (গোলেনিশেভ প্যাপিরাস) লিখিত হয়। এতে মিশরীয় জ্যামিতির বিবরণ লিপিবদ্ধ হয়।

; আনুমানিক খ্রিস্টপূর্ব ১৮৫০ অব্দ
ব্যাবিলনবাসীরা পিথাগোরাসের উপপাদ্য সম্পর্কে অবহিত ছিল।

; আনুমানিক খ্রিস্টপূর্ব ১৮০০ অব্দ
ব্যাবিলবাসীরা গুণনের নামতা ব্যবহার করত।

; আনুমানিক খ্রিস্টপূর্ব ১৭৫০ অব্দ
ব্যাবিলনবাসীরা রৈখিক ও দ্বিঘাত বীজগাণিতিক সমীকরণ সমাধান করে এবং বর্গমূল ও ঘনমূলের সারণি প্রস্তুত করে। তারা পিথাগোরাসের উপপাদ্য ব্যবহার করত এবং জ্যোতির্বিদ্যামূলক জ্ঞানের প্রসারে গণিতের সাহায্য নিত।

; আনুমানিক খ্রিস্টপূর্ব ১৭০০ অব্দ
রাইন্ড প্যাপিরাস এই সময় লিখিত হয়। এই প্যাপিরাস থেকে বোঝা যায় মিশরীয় গণিতবিদেরা বিভিন্ন সমস্যা সমাধানের বহু কৌশল বের করেছিল। বারবার দুই দিয়ে গুণ করে গুণন আর বারবার অর্ধেক করে বিভাজন সম্পন্ন হত।

; আনুমানিক খ্রিস্টপূর্ব ১৪০০ অব্দ
চীনে শূন্য ছাড়াই একটি দশমিক সংখ্যা ব্যবস্থার প্রচলন।

; আনুমানিক খ্রিস্টপূর্ব ৮০০ অব্দ
বৌদ্ধয়ন প্রাচীনতম ভারতীয় শুল্বসূত্রগুলির একটি রচনা করেন।

; আনুমানিক খ্রিস্টপূর্ব ৭৫০ অব্দ
মানব একটি শুল্বসূত্র রচনা করেন।

; আনুমানিক খ্রিস্টপূর্ব ৬০০ অব্দ
অপস্তম্ব গাণিতিক দৃষ্টিকোণ থেকে সবচেয়ে কৌতূহলোদ্দীপক শুল্বসূত্র রচনা করেন।

; খ্রিস্টপূর্ব ৫৭৫ অব্দ
থালেস ব্যাবিলনীয় গাণিতিক জ্ঞান গ্রিসে নিয়ে আসেন। তিনি জ্যামিতির সাহায্যে পিরামিডের উচ্চতা ও তীর থেকে জাহাজের দূরত্ব নির্ণয়ের সমস্যা সমাধান করেন।

বিষয়শ্রেণী:গণিত
বিষয়শ্রেণী:কালপঞ্জি
বিষয়শ্রেণী:গণিতের সময়রেখা
বিষয়শ্রেণী:গণিতের ইতিহাস
উইলিয়াম ওয়ালেস

থাম্ব|ডান|উইলিয়াম ওয়ালেস
**স্যার উইলিয়াম ওয়ালেস** (, ; নরম্যান ফরাসি: ; আনু. ১২৭২/৭৬ – ২৩ আগস্ট, ১৩০৫) ছিলেন একজন নাইট ও স্কটল্যান্ড দেশপ্রেমিক। যিনি স্কটিশ স্বাধীনতার প্রথম যুদ্ধের সময় প্রধান নেতাদের একজন হয়েছিলেন। 

১৯৯৫ সালের অস্কার বিজয়ী চলচ্চিত্র ব্রেভ হার্ট তার জীবনীর উপর তৈরি হয়।

## পূর্বকথা
ওয়ালেসের জন্মতারিখ ও জন্মস্থান নিয়ে বিতর্ক আছে। অনেকে ওয়ালেসের জন্মসাল ১২৭০ উল্লেখ করলেও ১২ শতাব্দীতে “হিস্টোরি অফ উইলিয়াম ওয়ালেস এ্যাণ্ড স্কটিশ এ্যাফেয়ার্স” এর মতে ওয়ালেসের জন্ম ১২৭৬ সালে। সাধারণ মতে এই দশকে জন্মালেও সঠিক দিনটি হয়ত নির্দিষ্টভাবে কখনো জানা যাবে না। ঐতিহ্যগতভাবে এল্ডার্সলিকে তার জন্মস্থান হিসেবে গণ্য করা হয় যা রেনফ্রেওশায়ারের জনস্টোনে অবস্থিত। আধুনিককালে দাবি করা হয়েছে যে তিনি আইর্সায়ার এর এলার্সলি গ্রামের সন্তান ছিলেন। তিনি মৃত্যুবরণ করেন ২৩ই আগস্ট ১৩০৫। তার মৃত্যুর ৯ বছর পর অর্থাৎ ১৩১৪ সালে স্কটল্যান্ড স্বাধীনতা পায়।

## স্টার্লিং এর যুদ্ধ
১২৯৭ সালের ১১ সেপ্টেম্বর ওয়ালেস স্টার্লিং ব্রিজের যুদ্ধে জয়লাভ করেন। সংখ্যায় প্রচুর পরিমাণে কম হয়েও ওয়ালেস ও এ্যাণ্ড্রু মোরের নেতৃত্বে স্কটিশ সৈন্যরা ব্রিটিশদের পরাস্ত করে। আর্ল অফ সারের ৩০০০ পেশাদার অশ্ববাহিনী ও ১০,০০০ পদাতিক বাহিনী নদীর উত্তর পার্শ্ব দিয়ে অতিক্রমের সময় আক্রমণের মুখে পড়ে। ব্রিজের সংকীর্ণতা সব সৈন্যকে একসাথে ব্রিজ পার হওয়া থেকে বিরত করে, ফলে ইংলিশ সৈন্যরা ব্রিজ পার হতে শুরু করলে স্কটরা তাদের পার হতে দেয় এবং অর্ধেক সৈন্য পার হওয়ামাত্র তাদের উপর অতর্কীতে হামলা করে।
ওয়ালেসের একজন অধিনায়কের নেতৃত্বে অগ্রসরমান হামলায় প্রচুর ব্রিটিশ সৈন্যকে পালিয়ে যায়। মাত্রাতিরিক্ত ওজনের কারণে ব্রিজটি ভেঙ্গে গিয়ে অনেক ব্রিটিশ সৈন্য নিহত হন। হ্যারির মতে, ব্রিজের নিচে লুকিয়ে থাকা স্কটরা ব্রিজটি ভাঙতে সাহায্য করেন। ফলে স্কটরা একটি গুরুত্বপূর্ণ জয় পায় যা তাদের সৈন্যদের আত্মবিশ্বাসকে বহুগুণে বাড়িয়ে দেয়। স্কটল্যাণ্ডে এডওয়ার্ডের কোষাধ্যক্ষ হিউজ ক্রেসিংহ্যাম যুদ্ধে নিহত হন এবং তার চামড়া দিয়ে স্কটরা ট্রফি বেল্ট তৈরি করে। উইলিয়াম ক্রফোর্ড ৪০০ অশ্বারোহী নিয়ে ইংরেজদের স্কটল্যাণ্ড থেকে তাড়িয়ে বের করে দেন। ধারণা করা হয় মোরে যুদ্ধে আহত হয়ে ১২৯৭-৯৮ সালের শীতে মারা যান।

স্টার্লিং ব্রিজের যুদ্ধ থেকে ফিরে আসার পর ওয়ালেসকে তার সেকেণ্ড ইন কমাণ্ড জন গ্রাহাম ও থার্ড ইন কমাণ্ড উইলিয়াম ক্রফোর্ড এর সাথে নাইট উপাধি দেয়া হয়। খুব সম্ভবত রবার্ট দি ব্রুস তাদের উপাধি দেন এবং ওয়ালেসকে “স্কটল্যাণ্ডের রক্ষক ও তার সেনানীর নেতা” আখ্যা দেয়া হয়।

## তথ্যসূত্র


বিষয়শ্রেণী:১৩শ শতাব্দীতে জন্ম
বিষয়শ্রেণী:১৩০৫-এ মৃত্যু
বিষয়শ্রেণী:স্কটল্যান্ডীয় জেনারেল
বিষয়শ্রেণী:স্কটল্যান্ডীয় নাইট
বিষয়শ্রেণী:স্কটল্যান্ডীয় বিদ্রোহী
বিষয়শ্রেণী:স্কটল্যান্ডীয় রোমান ক্যাথলিক
বিষয়শ্রেণী:মৃত্যুদণ্ডপ্রাপ্ত স্কটল্যান্ডীয় ব্যক্তি
সিবেক ক্রিয়া

১৮২১ সালে বার্লিনে বসবাসকারী একজন পদার্থবিদ সিবেক আবিষ্কার করেন যে -দুটি ভিন্ন ধাতুর দণ্ডকে দুই প্রান্তে যোগ করে বদ্ধ বর্তনী সৃষ্টি করে তার দুই প্রান্তকে দুটি ভিন্ন তাপমাত্রায় রাখলে তাদের মধ্য দিয়ে বিদ্যৎ প্রবাহিত হয় । একে সিবেক ক্রিয়া অথবা পেলশিয়ার-সিবেক ক্রিয়া বলা হয়ে থাকে। 

বিষয়শ্রেণী:ভৌত ঘটনা
বিষয়শ্রেণী:শক্তির রূপান্তর
চীনের মহাপ্রাচীর

300px|thumb|চীনের মহাপ্রাচীরের একাংশ

300px|thumb|মানচিত্রে চীনের মহাপ্রাচীরের অবস্থান
**চীনের মহাপ্রাচীর** () পাথর ও মাটি দিয়ে তৈরি দীর্ঘ প্রাচীর সারি। এগুলি খ্রিস্টপূর্ব ৫ম শতক থেকে খ্রিস্টীয় ১৬শ শতক পর্যন্ত চীনের উত্তর সীমান্ত রক্ষা করার জন্য তৈরি ও রক্ষাণাবেক্ষণ করা হয়। এরকম অনেকগুলি প্রাচীর তৈরি করা হয়েছিল, তবে ২২০ খ্রিস্টপূর্বাব্দ থেকে ২০০ খ্রিষ্টপূর্বাব্দের মধ্যবর্তী সময়ে চীনের প্রথম সম্রাট শি - হোয়াংতি নির্মিত প্রাচীরটিই সবচেয়ে বিখ্যাত। এটি বর্তমান প্রাচীরের অনেক উত্তরে অবস্থিত এবং এর খুব সামান্যই অবশিষ্ট আছে। বর্তমান প্রাচীরটি মিং রাজবংশের শাসনামলে নির্মিত হয়।

চীনের মহাপ্রাচীর মানুষের হাতে তৈরি পৃথিবীর সবচেয়ে বড় স্থাপত্য। এই প্রাচীরের উচ্চতা প্রায় ৫ থেকে ৮ মিটার এবং দৈর্ঘ্য ৮৮৫১.৮ কিলোমিটার। এটি শুরু হয়েছে সাংহাই পাস এবং শেষ হয়েছে লোপনুর নামক স্থানে।

এর মূল অংশের নির্মাণ শুরু হয়েছিল প্রায় খ্রিস্টপূর্ব ২০৮ সালের দিকে। নির্মাণ কাজ শুরু করেছিলেন চৈনিক বা চাইনিজরা কিন সাম্রাজ্যের সময়। চীনের প্রথম সম্রাট কিন সি হুয়াং এটি প্রথম ব্যবহার করেছিলেন এবং শত্রুর হাত থেকে নিজের সম্রাজ্যকে রক্ষার জন্য দীর্ঘ করে নির্মাণ করেছিলেন। এটি চীনের প্রকৃতিক বাঁধাগুলো ছাড়া অন্যান্য অঞ্চল পাহারা দেওয়ার কাজে এবং উত্তর চীনের উপজাতি সুইং নু বিরুদ্ধে এটি প্রথম স্তরের নিরাপত্তা ব্যবস্থা ছিল।

হান, সুই, নরদান এবং জিং সাম্রাজ্যের সময়ের ইতিহাসেও যে কারণে তারা এটি তৈরি করেছিলেন ঠিক একই কারণে চীনের প্রাচীরের পরিবর্ধন, পরিবর্তন, সম্প্রসারণ, পুনঃনির্মাণের উল্লেখ আছে।

## পরিস্থিতি
বেইজিংয়ের উত্তরে এবং পর্যটন কেন্দ্রের কিছু অংশ সংরক্ষণ এমনকি পূণঃনির্মান করা হলেও দেয়ালের বেশ কিছু অংশ ধ্বংশের সম্মুখীন। ক্ষতিগ্রস্ত অংশগুলো গ্রাম্য খেলার মাঠ এবং বাড়ি ও রাস্তা তৈরির জন্য প্রয়োজনীয় পাথরের উংস হিসেবে ব্যবহৃত হয়। দেয়ালের কিছু অংশ নাশকতার জন্য ক্ষতিগ্রস্ত হচ্ছে। দেয়াল পূণঃনির্মাণের জন্য কিছু অংশ ধ্বঃশ করা হয়েছে। কোন পূর্ণাঙ্গ জরিপ না করার জন্য এটা জানা সম্ভব নয় যে কতটুকু স্থান রক্ষা পেয়েছে। উন্নত পর্যটন এলাকার নিকটে মেরামতকৃত অংশ পর্যটন পণ্যের বিক্রয়স্থল হয়ে উঠেছে। এটি একটি সুন্দর পর্যটন এলাকা।

## পর্যবেক্ষণ চৌকি
দেয়ালটিতে নিয়মিত বিরতিতে পর্যবেক্ষণ চৌকি আছে, যা অস্ত্র সংরক্ষণ, সেনাবাহিনীর আবাসন এবং স্মোক সংকেত প্রদানে কাজে লাগত। সেনাঘাটি এবং প্রশাসনিক কেন্দ্রসমূহ দীর্ঘ বিরতিতে অবস্থিত।

গ্রেট ওয়ালের সীমানার মধ্যে সেনা ইউনিটগুলোর যোগাযোগ ব্যবস্থা যেমন: দলকে শক্তিশালী করা এবং শত্রুদের আন্দোলন সম্পর্কে সাবধান থাকা ছিল উল্লেখযোগ্য। দেখার সুবিধার জন্য পাহাড়সহ অন্যান্য উচুস্থানে সংকেত টাওয়ার স্থাপন করা হয়েছিল।

 চীনের মাহাপ্রাচীর থাকা সত্ত্বেও চীনে দুইবার
 আক্রমণ হয়।

## তথ্যসূত্র

## বহিঃসংযোগ

বিষয়শ্রেণী:মধ্যযুগের সপ্তাশ্চর্য
বিষয়শ্রেণী:চীনের স্থাপত্য
বিষয়শ্রেণী:সীমান্ত প্রতিবন্ধক
বিষয়শ্রেণী:চৈনিক স্থাপত্য ইতিহাস
বিষয়শ্রেণী:দেয়াল
বিষয়শ্রেণী:চীনের বিশ্ব ঐতিহ্যবাহী স্থান
বিষয়শ্রেণী:খ্রিস্টপূর্ব ৭ম শতাব্দীতে চীনে প্রতিষ্ঠিত
বিশ্ব শিক্ষা ফোরাম

থাম্ব|বিশ্ব শিক্ষা ফোরাম অনুষ্ঠিত
২০০০ সালের এপ্রিল মাসে সেনেগালের রাজধানী ডাকারে **বিশ্ব শিক্ষা ফোরাম** অনুষ্ঠিত হয়।

## পটভূমি
১৯৯০ সালে থাইল্যান্ডের জমতিয়েনে অনুষ্ঠিত বিশ্ব শিক্ষা সম্মেলনে পৃথিবীর সব দেশে ২০০০ সালের মধ্যে সবার জন্য শিক্ষা নিশ্চিত করার আহ্বান জানানো হয়। কিন্তু সেই লক্ষ্য অর্জিত হয়নি। যার ফলে দশ বছর পর এই সভা আহ্বান করা হয়।

## কার্যক্রম
সবার জন্য শিক্ষা কর্মসূচি বাস্তবায়নের এটি দ্বিতীয় বিশ্ব সম্মেলন। পৃথিবীর ১৮০টিরও বেশি দেশের প্রতিনিধিরা এই সম্মেলনে অংশ নেন। এই সম্মেলনে মূলত জমতিয়েন বিশ্ব শিক্ষা সম্মেলনের পর বিগত দশ বছরে বিশ্বব্যাপী সবার জন্য শিক্ষা নিশ্চিতকরণের অগ্রগতির মূল্যায়ন এবং পরবর্তী করণীয় নির্ধারণ করা হয়।

## লক্ষ্য
এই সম্মেলন থেকে ২০১৫ সালের মধ্যে পৃথিবীব্যাপী সবার জন্য শিক্ষা নিশ্চিতকরণের জন্য ছয়টি লক্ষ্য নির্ধারণ করা হয়:
* ১. শিশু যত্ন, বিকাশ ও পূর্বপ্রস্তুতিমূলক শিক্ষা; বিশেষ করে বিপন্ন ও অসুবিধাগ্রস্থ শিশুদের জন্য, সম্প্রসারণ ও উন্নয়নে ব্রতী হওয়া।
* ২. আগামী ২০১৫ সালের মধ্যে সব ছেলেমেয়ের জন্য মনোযোগী হয়ে, মানসম্মত বিনা বেতনের প্রাথমিক শিক্ষা নিশ্চিত করা; এই শিক্ষায় দুঃসাধ্য অবস্থায় রয়েছে এমন ছেলেমেয়ে এবং সংখ্যালঘুদের ছেলেমেয়েদের প্রবেশাধিকার নিশ্চিত করা;
* ৩. যুব সমাজ ও বয়স্কদের শিখন চাহিদা পূরণের জন্য গৃহীত যথাযথ জ্ঞানমূলক ও জীবন দক্ষতাসম্পন্ন কার্যক্রমে সকলের সমতাভিত্তিক যোগদান ব্যবস্থা নিশ্চিত করা;
* ৪. আগামী ২০১৫ সালের মধ্যে বয়স্ক স্বাক্ষরতার বর্তমান পর্যায় থেকে আরও ৫০ শতাংশ অগ্রগতি সাধিত করার, বিশেষ করে নারীদের ক্ষেত্রে এবং এটাও নিশ্চিত করা যে মৌলিক ও অব্যাহত শিক্ষায় বয়স্ক লোকদের সবার প্রবেশের সম-সুযোগ থাকে;
* ৫. আগামী ২০০৫ সালের মধ্যে প্রাথমিক ও মাধ্যমিক শিক্ষা পর্যায়ে জেন্ডার বৈষম্য নির্মূল করার এবং ২০১৫ সালের মধ্যে শিক্ষাক্ষেত্রে জেন্ডার সমতা অর্জনের- এক্ষেত্রে লক্ষ্য থাকবে মানসম্মত মৌলিক শিক্ষায় মেয়েদের পূর্ণ ও সমান প্রবেশাধিকার এবং শিক্ষার্জন;
* ৬. গুণগত শিক্ষার সকল দিকের উন্নয়ন করা এবং সকলে যাতে তা থেকে লাভবান হয় তা দেখা এবং গ্রহণযোগ্যতা পরিমাপকের মাধ্যমে শিক্ষার্জন যাচাই করা বিশেষ করে স্বাক্ষরতা, গাণিতিক স্বাক্ষরতা ও জীবন দক্ষতা।

বিষয়শ্রেণী:শিক্ষা

বিষয়শ্রেণী:আন্তর্জাতিক শিক্ষা সংগঠন
অ্যাঙ্গোলার ভাষা

থাম্ব|অ্যাঙ্গোলার একটি ভাষার জন্য মিছিল
অ্যাঙ্গোলার সরকারি ভাষা পর্তুগিজ। তবে এখানকার অনেক অধিবাসী বিভিন্ন বান্টু ভাষায় কথা বলতে পারেন।

১৯৮৩ সালের আদমশুমারি অনুযায়ী কৃষ্ণাঙ্গ, মেস্তিসো ও শ্বেতাঙ্গ জনগণের সরকারি ও প্রধান ভাষা পর্তুগিজ। মোট জনসংখ্যার প্রায় দুই-তৃতীয়াংশ ঘরে এই ভাষায় কথা বলে। দেশটির ৬০% লোক পর্তুগিজ মাতৃভাষী; এবং এদের মধ্যে অর্ধেক কেবল পর্তুগিজেই কথা বলতে পারে, বাকী অর্ধেক কোন একটি বান্টু ভাষা দ্বিতীয় ভাষা হিসেবে ব্যবহার করে। 

অ্যাঙ্গোলার প্রায় ৪০% লোকের মাতৃভাষা বান্টু ভাষা। তবে এদের মধ্যে স্বল্পবয়সীরা পর্তুগিজ ভাষাড় প্রতি ঝুঁকে পড়ছে। ওভিমবুন্দু, উমবুন্দু ও কিকোংগো সবচেয়ে বেশি প্রচলিত তিনটি বান্টু ভাষা। অ্যাঙ্গোলার কিউবান অভিবাসীরা স্পেনীয় ভাষায় কথা বলেন, তবে তাদের বংশধরেরা এটা আর ধরে রাখছে না।

অ্যাঙ্গোলানরা যে বিদেশী ভাষা সবচেয়ে বেশি অধ্যয়ন করে, তা হল ইংরেজি।

আফ্রিকার অন্যান্য দেশগুলির তুলনায় অ্যাঙ্গোলার ভাষিক অবস্থা একটু ভিন্ন, কারণ এখানে ঔপনিবেশিক ভাষা পর্তুগিজ কথ্যভাষায় পরিণত হয়েছে এবং স্থানীয় ভাষাগুলিকে অনেকটাই হটিয়ে দিয়েছে।

## তথ্যসূত্র

## বহিঃসংযোগ
* অ্যাঙ্গোলার ভাষার উপর এথনোলগ-এর রিপোর্ট


বিষয়শ্রেণী:অ্যাঙ্গোলা
বেনিনের ভাষা

বেনিন পশ্চিম আফ্রিকার একটি প্রাক্তন ফরাসি উপনিবেশ। পশ্চিম আফ্রিকার অন্যান্য দেশের মত বেনিনের জনগণও বিভিন্ন আফ্রিকান জাতির পর্যায়ক্রমিক অভিবাসন ও বসতি স্থাপনের ফলে এর বর্তমান রূপ ধারণ করেছে। বেনিনে বসবাসকারী প্রধান জাতিগুলি হচ্ছে দক্ষিণে ফন ও ইয়ারুবা, এবং উত্তরের দেন্দি, বারিবা, ফুলবা, ও সোম্বে। এগুলি ও আরও নানা জাতির মুখের ভাষা বেনিনের ভাষিক ব্যবস্থাকে দিয়েছে বিচিত্রতা। মাত্র ৭০ লক্ষ (আনুমানিক) জনঅধ্যুষিত এই ছোট দেশটিতে ৫৪টি ভাষা বিদ্যমান, যার সবকটি-ই এখনও জীবিত।  এই ভাষাগুলিকে মোটামুটি নিচের মত করে ভাগ করে নেওয়া যায়:
* নাইজার-কঙ্গো ভাষাসমূহ: 
** ক্‌ওয়া জাতীয় ভাষা, যেমন - ইয়োরুবা, ফোন, চোকোসি, বাসা গোত্রের ভাষা
** গুর জাতীয় ভাষা, যেমন - দিতাম্মারি, বাতোনু (বারিবা) ও ওয়ামা ভাষা
** সেনেগাম্বীয় ভাষা যেমন - ফুলফুলদে, ফুলবে-বোর্গু 
** মান্দে ভাষা যেমন - বোকো
* নাইলো-সাহারান ভাষা: 
** সোঙ্ঘাই ভাষা যেমন - দেন্দি, জার্মা
* আফ্রো-এশীয় ভাষা: 
** চাদীয় ভাষা যেমন - হাউসা

এরকম বহুভাষিক অবস্থায় আফ্রিকার দেশগুলির একটি সাধারণ রীতি হল প্রাক্তন ঔপনিবেশিক ভাষাটিকে সার্বজনীন সরকারি ভাষা হিসেবে গ্রহণ করা। বেনিনের ক্ষেত্রে এই ভাষাটি হল ফরাসি ভাষা। বেনিনের সমস্ত প্রাতিষ্ঠানিক কর্মকাণ্ডে (শিক্ষা, সরকার, ইত্যাদি) ফরাসি ভাষা ব্যবহৃত হয়। অন্যদিকে স্থানীয় ভাষাগুলিকে কেবল অপ্রাতিষ্ঠানিকভাবে এলাকাভিত্তিক পরিস্থিতিতেই ব্যবহার করা হয় (যেমন - রোগ প্রতিষেধক টিকা অভিযানে)। বেনিনের শিক্ষার সমস্ত স্তরের ভাষা ফরাসি। তবে বেনিন সরকার প্রতিটি স্থানীয় আফ্রিকান ভাষা ও সংশ্লিষ্ট সংস্কৃতি রক্ষার প্রতিশ্রুতি দিয়েছে এবং এগুলির ঐতিহ্য ধারণকারী বিভিন্ন বেসরকারী সংস্থা ১৯৯০-এর দশকের শেষ দিকে গড়ে উঠেছে। রাজনীতিবিদেরা এলাকাবাসীদের তাদের নিজস্ব ভাষাতেই এখন সম্বোধন করেন। তা সত্ত্বেও জীবনের সকল গুরুত্বপূর্ণ ক্ষেত্রে ফরাসির আধিপত্য বেনিনের শিশুদের স্বাভাবিক বিকাশে এক ধরনের অন্তরায় ও বেনিনের ভাষা নীতির একটি ব্যর্থতা হিসেবেই দেখা হয়।

## তথ্যসূত্র


## বহিঃসংযোগ
* বেনিনের ভাষার উপর এথনোলগ-এর রিপোর্ট

বিষয়শ্রেণী:আফ্রিকার ভাষা
বিষয়শ্রেণী:বেনিন
বিষয়শ্রেণী:বেনিনের ভাষা
বুর্কিনা ফাসোর ভাষা

আফ্রিকার রাষ্ট্র বুর্কিনা ফাসোতে এথ্‌নোলগ অনুযায়ী ৬৮টি ভাষা প্রচলিত এবং এদের সবগুলি জীবিত। 
 তবে ফরাসি ভাষাই এ দেশের একমাত্র সরকারি ভাষা। প্রশাসন, বৈদেশিক সম্পর্ক, বিচার ব্যবস্থা, শিক্ষা ব্যবস্থা, সর্বত্র ফরাসি প্রধান ভাষা। সরকারি চাকুরি করতে গেলেই ফরাসি জানতে হয়। তা সত্ত্বেও বুর্কিনা ফাসোর খুব কম সংখ্যক মানুষই ভালো ফরাসি বলতে পারেন। অধিকাংশই তাদের নিজ নিজ আঞ্চলিক ভাষায় কথা বলেন। এই আঞ্চলিক ভাষার মধ্যে কতগুলিকে জাতীয় ভাষার মর্যাদা দেয়া হয়েছে। এগুলি হল বিসা, বোবো, বোয়ামু, সের্মা, দাগারা, ফুলফুলদে, গুলমানসেমা, জুলা, কার, কাসেম, লোবিরি, লিয়েলে, মোওরে, নুনি, সান, সেনুফো, সোঙ্ঘাই, ও তামাশেক। টিভি ও রেডিওতে এইসব ভাষার অনুষ্ঠান নিয়মিত সম্প্রচারিত হয়। সরকারি নথিপত্র ছাড়া আঞ্চলিক আফ্রিকান ভাষাগুলির কোন লিখিত সাহিত্য নেই বললেই চলে। কিছু কিছু ভাষায় অনিয়মিতভাবে সংবাদপত্র প্রকাশিত হয়। বুরকিনা ফাসো সরকার সম্প্রতি সংবিধান সংশোধন করে একটি বিল গৃহীত হয়েছে এবং অতঃপর ফরাসিদের পরিবর্তে জাতীয় ভাষাগুলিকে সরকারী ভাষা হিসাবে অন্তর্ভুক্ত করেছে যা "কর্মক্ষম ভাষা" এর পদে নিযুক্ত করা হয়েছে।

## তথ্যসূত্র


## বহিঃসংযোগ
* বুর্কিনা ফাসোর ভাষার উপর এথনোলগ-এর রিপোর্ট

বিষয়শ্রেণী:আফ্রিকার ভাষা
বিষয়শ্রেণী:বুর্কিনা ফাসো
বিষয়শ্রেণী:বুর্কিনা ফাসোর ভাষা
মারিও কাপেক্কি

**মারিও কাপেক্কি** (জন্ম: ১৯৩৭) যুক্তরাষ্ট্রের জীববিজ্ঞানী যিনি ২০০৭ সালে চিকিৎসাবিজ্ঞানে নোবেল পুরস্কার লাভ করেন। তিনি ১৯৩৭ সালে ইতালিতে জন্মগ্রহণ করেন।

## জন্ম ও শিক্ষাজীবন

## কর্মজীবন

## পুরস্কার ও সম্মাননা
* নোবেল পুরস্কার, (২০০৭)
* ন্যাশনাল সায়েন্স ফাউন্ডেশন প্রেসিডেন্ট মেডেল, (২০০১) 

## তথ্যসূত্র

## বহিঃসংযোগ

বিষয়শ্রেণী:১৯৩৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:চিকিৎসাবিজ্ঞানে ওল্ফ পুরস্কার বিজয়ী
বিষয়শ্রেণী:মার্কিন নোবেল বিজয়ী
বিষয়শ্রেণী:মার্কিন বংশাণুবিদ
বিষয়শ্রেণী:হার্ভার্ড বিশ্ববিদ্যালয়ের প্রাক্তন শিক্ষার্থী
বিষয়শ্রেণী:গৃহহীন ব্যক্তি
বিষয়শ্রেণী:ইতালীয় নোবেল বিজয়ী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:ন্যাশনাল মেডেল অফ সাইন্স বিজয়ী
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:অ্যান্টিওক কলেজের প্রাক্তন শিক্ষার্থী
বিষয়শ্রেণী:ইউটা বিশ্ববিদ্যালয়ের শিক্ষক
বিষয়শ্রেণী:ন্যাশনাল একাডেমি অফ মেডিসিনের সদস্য
বিষয়শ্রেণী:পথশিশু
বিষয়শ্রেণী:মার্কিন যুক্তরাষ্ট্রে ইতালীয় অভিবাসী
মধ্য ইউরোপ

thumb|300px|right|মধ্য ইউরোপ
**মধ্য ইউরোপ** বলতে সাধারণত পূর্ব ও পশ্চিম ইউরোপীয় দেশগুলির মধ্যবর্তী অঞ্চলে অবস্থিত দেশগুলিকে বোঝানো হয়ে থাকে। ঐতিহাসিক, সামাজিক ও সাংস্কৃতিক পরিচয় থেকে মধ্য ইউরোপ ধারণার সূত্রপাত। পরে মধ্য ইউরোপ কার্যক্রম, সেন্ট্রোপ ও ভিজগার্ড গ্রুপ সৃষ্টির মধ্য দিয়ে এই অঞ্চলের কৌশলগত উন্নয়ন সাধিত হয়েছে।

## রাষ্ট্রসমূহ
* 
* 
* 
* 
* 
* 
* 
* 
* 

### অন্যান্য দেশ ও অঞ্চলসমূহ
*  (ট্রানসিলভানিয়া ও বুকোভিনা)
* 
*  (দক্ষিণ তাইরল, ত্রেন্তিনো, ত্রিয়েস্তে ও গরিজিয়া, ফ্রিউলি)
*  (ট্রান্সকার্পাতিয়া, গালিসিয়া, ও উত্তর বুকোভিনা)

## তথ্যসূত্র

বিষয়শ্রেণী:ইউরোপের অঞ্চল
বিষয়শ্রেণী:মধ্য ইউরোপ
পশ্চিম জার্মানীয় ভাষাসমূহ

থাম্ব|ষষ্ঠ শতাব্দীর কাছাকাছি পশ্চিম-জার্মানির ভাষা
**পশ্চিম জার্মানীয় ভাষাগুলি** মূলত উত্তর সাগরের উপকূল ঘেঁষে গড়ে ওঠে এবং এই এলাকার লোকেরা সমুদ্র পাড়ি দিয়ে অন্য যেসব স্থানে গিয়ে বসতি করেছিল, সেখানেও এই ভাষাগুলির প্রচলন হয়। বর্তমানে ছয়টি আধুনিক ভাষা পশ্চিম জার্মানীয় ভাষার অন্তর্গত: ইংরেজি, ফ্রিজীয়, নেদারল্যান্ডীয় (ওলন্দাজ ও ফ্লেমিশ), আফ্রিকান্স, জার্মান ও য়িদিশ ভাষা।

মাতৃভাষাভাষীর সংখ্যা বিচারে চীনা ভাষার পরেই ইংরেজি ভাষার স্থান। আর বিশ্বে সবচেয়ে বেশি ব্যবহৃত দ্বিতীয় ভাষাও ইংরেজি।

ফ্রিজীয় ভাষার ধ্বনিব্যবস্থার সাথে ইংরেজির অনেক মিল আছে। তবে এ ভাষাটি বর্তমানে কেবল উত্তরাঞ্চলীয় নেদারল্যান্ড্‌স ও উত্তর-পশ্চিম জার্মানিতে প্রচলিত।

নেদারল্যান্ড্‌সের ওলন্দাজ ভাষা ও বেলজিয়ামের ফ্লেমিশ ভাষাকে একত্রে নেদারল্যান্ডীয় ভাষা বলা হয়। এগুলি গঠনগতভাবে একই ভাষা, তবে ফ্লেমিশ ভাষায় ঔপভাষিক বৈচিত্র্য বেশি।

নেদারল্যান্ডীয় ভাষা থেকে উদ্ভূত একটি ভাষা আফ্রিকান্স, ইউরোপ থেকে বহু দূরে, দক্ষিণ আফ্রিকায় প্রচলিত। আফ্রিকান্স ভাষায় স্থানীয় বিভিন্ন বান্টু ভাষার প্রভাব পড়েছে।

জার্মান ভাষা জার্মানি ও অস্ট্রিয়ার রাষ্ট্রভাষা এবং সুইজারল্যান্ডের তিনটি সরকারী ভাষার একটি। ইংরেজি ও ফরাসির পরে জার্মান ভাষা বিশ্বের সবচেয়ে বেশি অধীত ও ব্যবহৃত দ্বিতীয় ভাষা। ৬ষ্ঠ শতকে উচ্চ জার্মান ব্যঞ্জনধ্বনি সরণের ফলে উচ্চ জার্মান উপভাষাগুলি নেদারল্যান্ডীয় ভাষা ও নিম্ন-জার্মান ভাষাগুলি থেকে পৃথক হয়ে যায়। আদি-জার্মান ভাষায় লাতিন ভাষার বড় রকমের প্রভাব ছিল, কেননা তখনকার দিনে লেখালেখি মূলত ধর্মালয়গুলিতেই সীমাবদ্ধ ছিল। মধ্যযুগের শেষ দিকে এসে ইউরোপে ব্যবসা-বাণিজ্যের প্রসারের সাথে সাথে জার্মান ভাষা ফরাসি ভাষা থেকে অনেক শব্দ ঋণ নেয়। আধুনিক যুগে এসে লিখিত জার্মান ভাষা একটি আদর্শ রূপ ধারণ করলেও জার্মান মৌখিক উপভাষাগুলির মধ্যে বেশ ভালমতোই পার্থক্য রয়ে গেছে।

য়িদ্দিশ ছিল মধ্য ও পূর্ব ইউরোপে বসবাসকারী ইহুদীদের ভাষা। জার্মানীয় ভাষা হলেও এতে বিভিন্ন রোমান্স ভাষা, হিব্রু-আরামীয় ভাষা ও স্লাভীয় ভাষাগুলির প্রচুর উপাদান ছিল। য়িদিশ ভাষায় প্রায় ১ কোটিরও বেশি লোক কথা বলতেন। কিন্তু দ্বিতীয় বিশ্বযুদ্ধের সময় হলোকস্টে এদের অধিকাংশকেই নাৎসিরা হত্যা করে।

বিষয়শ্রেণী:জার্মানীয় ভাষাসমূহ
বিষয়শ্রেণী:পশ্চিম জার্মানীয় ভাষা
অন্বয়

থাম্ব|ডান
সেট তত্ত্ব ও যুক্তিবিদ্যায় **অন্বয়** বা **রিলেশন** হলো একটি বৈশিষ্ট্য যা কতগুলো টুপলের উপর সত্যমূল্য আরোপ করে। যেমন, দ্বি-টুপল বা ক্রমজোড়ের উপর একটা অন্বয় হতে পারে "*ক* হতে *খ*-এর জন্ম আগে", যা *ক* ও *খ* ব্যক্তির সমন্বয়ে গঠিত ক্রমজোড় *(ক, খ)* এর উপর সত্যমূল্য আরোপ করে। সেক্ষেত্রে *([[আইনস্টাইন]], [[আইজাক নিউটন|নিউটন]])* ক্রমজোড়টির উপর উপর্যুক্ত অন্বয়টি সত্য, কিন্তু *([[আইনস্টাইন]], [[স্টিফেন হকিং]])* এর উপর মিথ্যা।

অন্বয়ে টুপলের উপাদান ক্রমজোড়ের মতো দুইটি না হয়ে একাধিক (তবে সসীম সংখ্যক) হতে পারে, তবে একটি অন্বয়ের ক্ষেত্রে টুপলের উপাদানের সংখ্যা নির্দিষ্ট হয়ে থাকে।

সকল ফাংশন ই অন্বয়, কিন্তু সকল অন্বয় ফাংশন নয়।

ফাংশন: ফাংশন হচ্ছে দুটি চলকের মধ্যে সম্পর্ক যেখানে স্বাধীন চলকের বাস্তব ও সসীম মানের জন্য অধীন চলকের বাস্তব ও সসীম মান পাওয়া যায়।

বিষয়শ্রেণী:টপোগণিত
বিষয়শ্রেণী:গাণিতিক যুক্তিবিজ্ঞান
বিষয়শ্রেণী:গাণিতিক সম্বন্ধ
কনরাড ডুডেন

150px|থাম্ব|ডান|কনরাড ডুডেন
150px|ডান|থাম্ব|ডুডেন জার্মান বানান অভিধানের আধুনিক একটি সংস্করণ
**কনরাড আলেক্সান্ডার ফ্রিড্‌রিশ ডুডেন** () (৩রা জানুয়ারি, ১৮২৯ – ১লা আগস্ট, ১৯১১) ছিলেন একজন জার্মান স্কুল শিক্ষক যিনি পরবর্তীতে ভাষাতাত্ত্বিক (philologist)-এ পরিণত হন। তিনি জার্মান ভাষার বিখ্যাত ডুডেন অভিধানের প্রতিষ্ঠাতা ছিলেন।

ডুডেন ১৮৮০ সালে *ফোলষ্টেনডিগেস ওর্টোগ্রাফিশেস ভ্যোর্টারবুখ ডের ডয়চেন ষ্প্রাখে* (*Vollständiges Orthographisches Wörterbuch der deutschen Sprache*) তথা "জার্মান ভাষার পূর্ণাঙ্গ বানান অভিধান" প্রকাশ করেন। এতে ১৮৭ পৃষ্ঠায় প্রায় ২৮,০০০ শব্দ ছিল। ১৯০২ সালে জার্মান আইনসভার নিম্ন কক্ষ *বুন্ডেস্‌রাট* ("Bundesrat") ডুডেনের নিয়মগুলি সরকারী নথিপত্রে অনুসরণ বাধ্যতামূলক ঘোষণা করে। অস্ট্রীয়-হাঙ্গেরীয় সাম্রাজ্য এবং সুইজারল্যান্ডেও শীঘ্রই একই নীতি অনুসৃত হয়।

## ডুডেনের কাজ
* *Anleitung zur Rechtschreibung*, 18?? (Second Edition, 1878)
* *Die deutsche Rechtschreibung. Abhandlung, Regeln und Wörterverzeichnis*, Leipzig 1872 (so-called Schleizer Duden)
* *Vollständiges Orthographisches Wörterbuch der deutschen Sprache*, 1880 
* *Etymologie der neuhochdeutschen Sprache*, 1893

## তথ্যসূত্র

বিষয়শ্রেণী:জার্মান অভিধানকার
বিষয়শ্রেণী:১৮২৯-এ জন্ম
বিষয়শ্রেণী:১৯১১-এ মৃত্যু
বিষয়শ্রেণী:জার্মান ভাষাতাত্ত্বিক
বিষয়শ্রেণী:বন বিশ্ববিদ্যালয়ের প্রাক্তন শিক্ষার্থী
সৌরালোকে একটি ঠাঁই

থাম্ব|দ্বিতীয় উইলহেল্ম(Wilhelm 2), প্রাক্তম জার্মান সম্রাট, ১৯০১ সালে "Platz an der sonne" উক্তিটি করেছিলেন।
**সৌরালোকে একটি ঠাঁই** উক্তিটি দিয়ে ১৯শ শতকে ইউরোপীয় ঔপনিবেশিক সাম্রাজ্যগুলির অধিকৃত ভূভাগগুলিকে বোঝানো হত। জার্মান সম্রাট দ্বিতীয় ভিলহেল্ম প্রথম ১৯০১ সালে উক্তিটি করেন বলে মনে করা হয়। বেশির ভাগ ইউরোপীয় শক্তি এসময় সামরিক অভিযান চালিয়ে মূলত আফ্রিকা ও এশিয়ার বিভিন্ন জায়গা করায়ত্ত করে ও নিজ নিজ সাম্রাজ্যের অধীনে আনে। এভাবে কোন ইউরোপীয় জাতি কে ভূপৃষ্ঠের কত বেশি স্থান দখল করতে পারে ও সেই জায়গাগুলির প্রাকৃতিক সম্পদ আহরণ করতে পারে, তা সেসময় একটি মর্যাদার ব্যাপার ছিল। "সৌরালোকে একটি ঠাঁই" (জার্মান ভাষায় মূল বক্তৃতায় "Platz an der Sonne") -- এই আপাত-বিনয়ী উক্তিটি জার্মান সম্রাট ঔপনিবেশিক সাম্রাজ্য বিস্তারের প্রেক্ষাপটেই উচ্চারণ করেছিলেন। পরে এই উক্তিটি ইংরেজিতে "A Place in the Sun" নামে জনপ্রিয়তা অর্জন করে।

## ঔপনিবেশিক সাম্রাজ্য ও তাদের অধিকৃত এলাকাগুলি
* **[[যুক্তরাজ্য]]**: ব্রিটিশ সাম্রাজ্যের অধীনে ছিল মিশর থেকে দক্ষিণ আফ্রিকা পর্যন্ত পূর্ব আফ্রিকার অধিকাংশ, ভারত, পাকিস্তান, বাংলাদেশ, কানাডা, অস্ট্রেলিয়া, নিউজিল্যান্ড, দক্ষিণ আফ্রিকা, জিম্বাবুয়ে, অনেকগুলি ক্যারিবীয় দ্বীপ, বাহামা, বারমুডা, সিঙ্গাপুর, হংকং, জিব্রাল্টার, ও আরও অনেক নগর-রাষ্ট্র, ইন্দোনেশিয়ার অধিকাংশ, নিউ গিনি এবং আটলান্টিক ও প্রশান্ত মহাসাগরের অসংখ্য দ্বীপ। বলা হত "ব্রিটিশ সাম্রাজ্য সূর্য কখনো অস্ত যায় না।" ("The sun never sets on the British Empire.")
* **[[ফ্রান্স]]**: উত্তর ও পশ্চিম আফ্রিকার অধিকাংশ, ইন্দোচীন ও ফরাসি পলিনেশিয়া।
* **[[জার্মানি]]**: বর্তমান নামিবিয়া, টোগো, তানজানিয়া ও ক্যামেরুন, জার্মান নিউ গিনি, কিছু প্রশান্ত মহাসাগরীয় দ্বীপপুঞ্জ। প্রথম বিশ্বযুদ্ধের পর এগুলি সব জার্মানি হয় যুক্তরাজ্য কিংবা জাপানের কাছে হারায়।
* **[[পর্তুগাল]]**: আফ্রিকার অ্যাঙ্গোলা, মোজাম্বিক, পর্তুগিজ গিনি, কেপ ভের্দি এবং সাঁউ তোমে ও প্রিন্সিপ; এশিয়ায় ভারতের গোয়া, দমন ও দিউ, নগর-হাভেলি, চীনের মাকাউ এবং মালয় দ্বীপমালার তিমোর দ্বীপের পূর্ব-অর্ধ। 
* **[[স্পেন]]**: পশ্চিম সাহারা, বিষুবীয় গিনি, ও মরক্কো; পরে ফ্রান্সের সাথে এগুলি অংশিদারিত্বে শাসন করত।
* **[[ইতালি]]**: ইরিত্রিয়া, লিবিয়া ও সোমালিয়া শাসন করত।
* **[[নেদারল্যান্ড্‌স]]**: বর্তমান ওলন্দাজ ওয়েস্ট ইন্ডিজ ছাড়াও তখন ইন্দোনেশিয়া ও সুরিনাম নিয়ন্ত্রণ করত।
* **[[মার্কিন যুক্তরাষ্ট্র]]**: স্পেনীয়-মার্কিন যুদ্ধ বিজয়ের পর গুয়াম, পুয়ের্তো রিকো, ও ফিলিপিন দ্বীপপুঞ্জ দখল করে।

## আরও দেখুন
* উইকি-উৎসের জার্মান সংস্করণে জার্মান রাজা দ্বিতীয় ভিলহেল্মের বক্তৃতা যেখানে "সৌরালোকে একটি ঠাঁই" উক্তিটি প্রথম ব্যবহৃত হয় বলে মনে করা হয়
* উইকি-উৎসের ইংরেজি সংস্করণে জার্মান রাজা দ্বিতীয় ভিলহেল্মের বক্তৃতার ইংরেজি অনুবাদ

বিষয়শ্রেণী:উপনিবেশবাদ
বিষয়শ্রেণী:জার্মানির রাজনৈতিক ইতিহাস
বিষয়শ্রেণী:পররাষ্ট্র নীতির মতবাদ
অলিভার স্মিথ

**অলিভার স্মিথ** (জন্ম: ১৯২৫ - মৃত্যু : ১০ জানুয়ারি ২০১৭) ব্রিটিশ বংশোদ্ভূত মার্কিন জিনবিজ্ঞানী ও প্রাণরসায়নবিদ যিনি ২০০৭ সালে চিকিৎসাবিজ্ঞানে নোবেল পুরস্কার লাভ করেন। বিজ্ঞানী স্মিথ যুক্তরাষ্ট্রের নর্থ ক্যারোলিনা বিশ্ববিদ্যালয় (চ্যাপেল হিল)-এ গবেষণারত আছেন। তিনি ১৯২৫ সালে যুক্তরাজ্যে জন্মগ্রহণ করেন।

## তথ্যসূত্র

## বহিঃসংযোগ
* Smithies' Lab Page
* Smithies Nobel Prize lecture
* Nobel Prize Inspiration Initiative
* Lasker Award details
* Text of Smithies' Interview about Lasker Award
* List of prize winners on March of Dimes website 
* UNC Press release of Smithies' election to Institute of Medicine 
* UNC Press release of Smithies' receipt of the O. Max Gardner Award 

বিষয়শ্রেণী:মার্কিন নোবেল বিজয়ী
বিষয়শ্রেণী:১৯২৫-এ জন্ম
বিষয়শ্রেণী:উইসকনসিন-ম্যাডিসন বিশ্ববিদ্যালয়ের শিক্ষক
বিষয়শ্রেণী:টরন্টো বিশ্ববিদ্যালয়ের শিক্ষক
বিষয়শ্রেণী:চিকিৎসাবিজ্ঞানে ওল্ফ পুরস্কার বিজয়ী
বিষয়শ্রেণী:ইংরেজ নোবেল বিজয়ী
বিষয়শ্রেণী:২০১৭-এ মৃত্যু
বিষয়শ্রেণী:মার্কিন নাস্তিক
বিষয়শ্রেণী:ব্রিটিশ নাস্তিক
বিষয়শ্রেণী:ব্রিটিশ জীববিজ্ঞানী
বিষয়শ্রেণী:মার্কিন যুক্তরাষ্ট্রে ব্রিটিশ প্রবাসী
বিষয়শ্রেণী:ব্রিটিশ নোবেল বিজয়ী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
উচ্চ জার্মান ভাষাসমূহ

থাম্ব|300px|নিম্ন (হলুদ), মধ্য (অরেঞ্জ) ও ঊর্ধ্ব (পিন্ক) জার্মান ভাষাসমূহ**উচ্চ জার্মান ভাষাসমূহ** জার্মান ভাষার অনেকগুলি সমগোত্রীয় উপভাষার সমষ্টিগত নাম। আদর্শ জার্মান, লুক্সেমবুর্গীয়, এবং ইডিশ ভাষা-র বিভিন্ন রূপ, মধ্য ও দক্ষিণ জার্মানি, অস্ট্রিয়া, লিশ্‌টেনশ্‌টাইন, সুইজারল্যান্ড, বেলজিয়াম, ফ্রান্সের আলজাস ও লোরেন, ইতালি, ও পোল্যান্ডে উচ্চ জার্মান ভাষা প্রচলিত। এছাড়া রোমানিয়ার ট্রান্সিলভানিয়া, রাশিয়া, মার্কিন যুক্তরাষ্ট্র, আর্জেন্টিনা, ব্রাজিল ও নামিবিয়াতেও প্রবাসী জার্মানেরা উচ্চ জার্মান উপভাষায় কথা বলেন।

"**উচ্চ**" বলতে মধ্য ও দক্ষিণ জার্মানির পার্বত্য অঞ্চল ও আল্পস পর্বতমালাকে বোঝানো হয়, আর নিম্ন জার্মানের "**নিম্ন**" দিয়ে সমুদ্রতীরের সমতলভূমিতে প্রচলিত জার্মান ভাষাকে বোঝানো হয়।

উচ্চ জার্মান ভাষাকে আবার ঊর্ধ্ব জার্মান (Oberdeutsch *ওবারডয়চ্‌*) ও মধ্য জার্মান (Mitteldeutsch মিটেলডয়চ্‌) এই দুই ভাগে ভাগ করা হয়েছে।

আদর্শ জার্মান ভাষা একটি উচ্চ জার্মান ভাষা হলেও উচ্চ জার্মান ভাষামাত্রেই আদর্শ জার্মান ভাষা নয়।


বিষয়শ্রেণী:জার্মান ভাষা
বিষয়শ্রেণী:উচ্চ জার্মান ভাষা
বিষয়শ্রেণী:পশ্চিম জার্মানীয় ভাষা
সূরা কাফিরুন

**সূরা আল কাফিরুন** () মুসলমানদের ধর্মীয় গ্রন্থ কুরআনের ১০৯ তম সূরা।

## আয়াতসমূহ

## সারাংশ
সূরাটি মক্কায় অবতীর্ণ হয়েছে এবং এর আয়াত সংখ্যা ৬।
মুহাম্মাদ (সাল্লাল্লাহু আলাইহি ওয়া সাল্লাম) সূরা কাফিরুন এবং সূরা ইখলাস ফজরের সুন্নতে এবং মাগরিব পরবর্তী সুন্নতে অধিক পরিমাণে পাঠ করতেন, মুহাম্মদ (সাল্লাল্লাহু আলাইহি ওয়া সাল্লাম) বলেছেন, "সূরা 'কুল ইয়া আইয়ুহাল কাফিরুন' কুরআনের এক চতুর্থাংশ"।

সূরাটি সকল মুসলিমদের জন্যে উদাহরণ যে, কোন পরিস্থিতিতেই তারা শত্রুর সাথে আপসে যাবে না যা ইসলাম সমর্থন করেনা এবং এমন পরিস্থিতিতে তারা এই সূরার উপদেশ অনুসরণ করবে যা তাদের (অবিশ্বাসীদের) সম্পূর্ণভাবে হতাশ করবে।

## অবতীর্ণের সময় ও স্থান
সূরাটি মক্কায় অবতীর্ণ হয়। এটির বিষয় এবং ঘটনা পরিষ্কার ভাবে স্থান, সময় ও পরিস্থিতিকে বুঝাতে সক্ষম রয়েছে। এটি ইসলামের উত্থানের মুহূর্তে অবতীর্ণ হয়েছে যখন সংখ্যায় অবিশ্বাসীদের তুলনায় মুসলিমরা সংখ্যালঘু এবং হযরত মুহাম্মদ (সা.) প্রবল চাপের মধ্যে ছিলেন। অবিশ্বাসীরা তাকে তাদের ধর্মের (মূর্তিপূজা ও ইসলাম পরিপন্থী কার্যক্রম) পথে ডাকার চেষ্টা করলে তিনি কোনপ্রকার দ্বন্দ্ব ছাড়াই প্রত্যাখ্যান করেন এবং তাদের হতাশার মাঝে ফেলে দেন।

## শানে নুযূল
হযরত ইবনে আব্বাস  বর্ণনা করেন, ওলীদ ইবনে মুগীরা, আস ইবনে ওয়ায়েল, আসওয়াদ ইবনে আবুদল মোত্তালিব ও উমাইয়া ইবনে খলফ প্রমুখ মক্কার বিশিষ্ট ব্যক্তিদের কয়েকজন একবার রসূলুল্লাহ্‌ - এর কাছে এসে বললঃ আসুন, আমরা পরস্পরের মধ্যে এই শান্তি চুক্তি করি যে, এক বছর আপনি আমাদের উপাস্যদের এবাদত করবেন এবং এক বছর আমরা আপনার উপাস্যের এবাদত করব।

তাবরানীর রেওয়ায়েতে হযরত ইবনে আব্বাস  বর্ণনা করেন, কাফেররা প্রথমে পারস্পরিক শান্তির স্বার্থে রসূলুল্লাহ্‌ - এর সামনে এই প্রস্তাব রাখল যে, আমরা আপনাকে বিপুল পরিমাণে ধনৈশ্বর্য দেব, ফলে আপনি মক্কার সর্বাধিক ধনাঢ্য ব্যক্তি হয়ে যাবেন। আপনি যে মহিলাকে ইচ্ছা বিবাহ করতে পারবেন। বিনিময়ে শুধু আমাদের উপাস্যদেরকে মন্দ বলবেন না। যদি আপনি এটাও মেনে না নেন, তবে এক বছর আমরা আপনার উপাস্যের এবাদত করব এবং এক বছর আপনি আমাদের উপাস্যদের এবাদত করবেন।

আবু সালেহ্‌-এর রেওয়ায়েতে হযরত ইবনে আব্বাস  বলেনঃ মক্কার কাফেররা পারস্পরিক শান্তির লহ্ম্যে এই প্রস্তাব দিল যে, আপনি আমাদের কোন প্রতিমার গায়ে কেবল হাত লাগিয়ে দিন, আমরা আপনাকে সত্য বলব। এর পরিপ্রেহ্মিতে জিবরাঈল সূরা কাফিরূন নিয়ে আগমন করলেন। এতে কাফেরদের ক্রিয়াকর্মের সাথে সম্পর্কচ্ছেদ এবং আল্লাহ্‌ তা'আলার অকৃতিম এবাদতের আদেশ আছে।

## বিষয়বস্তুর বিবরণ
এখানে শুধুমাত্র ঐ সমস্ত কাফেরদেরকে বিশেষভাবে বুঝানো হয়েছে, যাদের ব্যাপারে আল্লাহ জানতেন যে, তাদের
কাফেররা মহানবী -এর কাছে যখন (নিরপেক্ষ সন্ধি) প্রস্তাব রাখল যে, এক বছর আমরা তোমার উপাস্যের ইবাদত করব এবং এক বছর তুমি আমাদের উপাস্যের ইবাদত করবে। প্রতি উত্তর থাকে, এটা কখনই সম্ভব নয় যে, আমি তাওহীদের পথ পরিত্যাগ করে শিরকের পথ অবলম্বন করে নেব; যেমন তোমরা চাচ্ছ। আর যদি আল্লাহ তোমাদের ভাগ্যে হিদায়াত না লিখে থাকেন, তাহলে তোমরাও তাওহীদ ও আল্লাহর উপাসনা থেকে বঞ্চিতই থাকবে।
যদি তোমরা তোমাদের দ্বীন নিয়ে সন্তুষ্ট থাক এবং তা ত্যাগ করতে রাজী না হও, তাহলে আমিও নিজের দ্বীন নিয়ে সন্তুষ্ট, তা কেন ত্যাগ করব? (لَناَ أَعْمَالُناَ وَلَكُمْ أَعْمَالُكُمْ) অর্থাৎ, আমাদের কর্ম আমাদের এবং তোমাদের কর্ম তোমাদের জন্য। (আল ক্বাস্বাস ৫৫ আয়াত) (তাছাড়া তোমাদের কর্ম ভ্রষ্ট এবং আমার কর্ম শ্রেষ্ঠ। আর অন্যায়ের সাথে কোন আপোস নেই।)

## তথ্যসূত্র

## বহিঃসংযোগ
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
* অনলাইন বাংলা কুরআন 
* কোরআন শরীফ.অর্গ।

বিষয়শ্রেণী:সূরা
সূরা মাউন

**সূরা আল মাউন** মুসলমানদের ধর্মীয় গ্রন্থ কুরআনের ১০৭ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৭ টি। এ সূরায় কাফের ও মুনাফেকদের কতিপয় দুষ্কর্ম উল্লেখ করে তজ্জন্য জাহান্নামের শাস্তি বর্ণনা করা হয়েছে। এ সূরায় এমন সব নামাযীদেরকে ধ্বংসের বার্তা শুনানো হয়েছে যারা নিজেদের নামাযে গাফলতি করে এবং লোক দেখানো নামায পড়ে।

## নাযিল হওয়ার সময় ও স্থান

سورة الما عون আল্লাহ তায়ালা মক্কায় অবতীর্ণ করেন। সুতরাং এটি مكىة (মাক্কী) সুরা

## শানে নুযূল
আল্লাহ তায়ালা মক্কাবাসীর হেদায়েত এর জন্য سورة الماعون নাজিল করেন । যে সব ব্যক্তিগণ সালাত এর ব্যাপারে উদাসীন এবং যারা ইয়াতিম ও অভাবগ্রস্তকে সাহায্য করে না তাদের প্রতি ধ্বংসের বার্তা দিয়ে দিয়েছেন।

## আয়াত সমূহ

### অনুবাদ
🕋 সূরাঃ আল-মাউন&nbsp;

বিসমিল্লাহির রাহমানির রাহিম 

পরম করুণাময় এবং অসীম দয়ালু আল্লাহর নামে (শুরু করছি)

أَرَءَيْتَ ٱلَّذِى يُكَذِّبُ بِٱلدِّينِ

আরাআইতাল্লাযী ইউকাযযি বুবিদ্দীন।

আপনি কি দেখেছেন তাকে, যে বিচারদিবসকে মিথ্যা বলে?

Seest thou one who denies the Judgment (to come)?

🕋

فَذَٰلِكَ ٱلَّذِى يَدُعُّ ٱلْيَتِيمَ

ফাযা-লিকাল্লাযী ইয়াদু‘‘উল ইয়াতীম।

সে সেই ব্যক্তি, যে এতীমকে গলা ধাক্কা দেয়

Then such is the (man) who repulses the orphan (with harshness),

🕋

وَلَا يَحُضُّ عَلَىٰ طَعَامِ ٱلْمِسْكِينِ

ওয়ালা-ইয়াহুদ্দু‘আলা-ত‘আ-মিল মিছকীন।

এবং মিসকীনকে অন্ন দিতে উৎসাহিত করে না।

And encourages not the feeding of the indigent.

🕋

فَوَيْلٌ لِّلْمُصَلِّينَ

ফাওয়াইঁলুললিল মুসাল্লীন।

অতএব দুর্ভোগ সেসব নামাযীর,

So woe to the worshipers

🕋

ٱلَّذِينَ هُمْ عَن صَلَاتِهِمْ سَاهُونَ

আল্লাযীনাহুম ‘আন সালা-তিহিম ছা-হূন।

যারা তাদের নামায সম্বন্ধে বে-খবর;

Who are neglectful of their prayers,

🕋

ٱلَّذِينَ هُمْ يُرَآءُونَ

আল্লাযীনা হুম ইউরাঊনা।

যারা তা লোক-দেখানোর জন্য করে

Those who (want but) to be seen (of men),

🕋

وَيَمْنَعُونَ الْمَاعُونَ

ওয়া ইয়ামনা‘ঊনাল মা‘ঊন।

এবং নিত্য ব্যবহার্য্য বস্তু অন্যকে দেয় না।

But refuse (to supply) (even) neighboly needs.

#

## বিষয়বস্তুর বিবরণ

## তথ্যসূত্র

## বহিঃসংযোগ
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
* অনলাইন বাংলা কোরআন 
* কোরআন শরীফ.অর্গ।

বিষয়শ্রেণী:সূরা
বিষয়শ্রেণী:মাক্কী সূরা
সূরা কুরাইশ

**সূরা কুরাইশ** মুসলমানদের ধর্মীয় গ্রন্থ কুরআনের ১০৬ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৪ টি।

এই সূরার ব্যাপারে সব তফসীরকারকই একমত যে, অর্থ ও বিষয়বস্তুর দিক দিয়ে এই সূরা সূরা-ফীলের সাথেই সম্পৃক্ত। সম্ভবতঃ এ কারণেই কোন কোন মাসহাফে এ দু'টিকে একই সূরারূপে লেখা হয়েছিল। উভায় সূরার মাঝেখানে বিসমিল্লাহ্‌ লিখিত ছিল না। কিন্তু হযরত ওসমান যখন তাঁর খেলাফতকালে কোরআনের সব মাসহাফ একত্রিত করে একটি কপিতে সংযোজিত করান এবং সাহাবায়ে-কেরামের তাতে ইজমা হয়, তখন তাতে এ দু'টি সূরাকে স্বতন্ত্র দু'টি সূরারূপে সন্নিবেশিত করা এবং উভয়ের মাঝখানে বিসমিল্লাহ্‌ লিপিবদ্ধ করা হয়। হযরত ওসমান -এর তৈরি এ কপিকে 'ইমাম' বলা হয়।

## [[শানে নুযূল]]
সূরার প্রথম আয়াতে উল্লিখিত কুরাইশ শব্দ থেকেই উক্ত নামে সূরার নামকরণ করা হয়েছে। একে "সূরা ইলাফ" বলা হয়। উম্মু হানি বিনতু আবূ তালেব হতে বর্ণিত রাসূলুল্লাহ বলেন, আল্লাহ কুরাইশদের সাতটি বিষয়ে মর্যাদা দান করেছেন:

(১) আমি তাদের মধ্য হতে।

(২) নবুওয়াত তাদের মধ্য হতে এসেছে।

(৩) কাবাগৃহের তত্ত্বাবধান।

(৪) হাজীদের পানি পান করানোর দায়িত্ব পালন।

(৫) আল্লাহ তাদেরকে হস্তীবাহিনীর বিরুদ্ধে সাহায্য করেছেন।

(৬) উক্ত ঘটনার পর কুরাইশরা দশবছর যাবৎ আল্লাহ তা‘আলা ব্যতীত কারো ইবাদত করেনি।

(৭) আল্লাহ তাদের বিষয়ে কুরআনে পৃথক একটি সূরা নাযিল করেছেন যাতে তাদের ব্যতীত আর কারো আলোচনা করা হয়নি।

## আয়াতসমূহ

## বিষয়বস্তুর বিবরণ
সুরা কুরাইশের মধ্যে কুরায়েশদের নিকট বায়তুল্লাহর গুরুত্ব তুলে ধরা হয়েছে এবং একনিষ্ঠভাবে কাবার মালিকের ইবাদতের প্রতি আহ্বান করা হয়েছে। নিম্নে এ বিস্তারিত আলোচনা করা হল—

মুহাম্মদের আগমনের পূর্বকাল থেকেই মক্কার কুরাইশরা বিভিন্ন প্রকার কুসংস্কার ও কাবা শরীফে অবস্থিত ৩৬০টি মূর্তির পূজা করা হতো। তা সত্ত্বেও আল্লাহ তাদের প্রতি বহুবিধ নিয়ামত ও সুযোগ সুবিধা প্রদান করেছিলেন শুধু মাত্র কা’বার কারণেই। এমনকি তারা শীতকালে ইয়ামেন ও গ্রীষ্মে সিরিয়া বা সাম দেশে ব্যবসা বাণিজ্য করতে অভ্যস্ত ছিল। আর পবিত্র কা’বার কারণেই তারা ইয়ামেন ও সিরিয়া নিরাপদে ব্যবসা বাণিজ্য করতে পারত। তাছাড়া কাবার জন্যই তারা আবরাহ বাদশাহর হাত থেকে রক্ষা পেয়েছিল। আর এসমস্ত বহুবিধ নিয়ামত তারা প্রাপ্ত হয়েছিল শুধু মাত্র কাবার অধিবাসী বলেই। তাই আল্লাহ আলোচ্য সূরায় কাবার গুরুত্ব তুলে ধরে, তথায় অবস্থিত দেব-দেবীর পূজা-আর্চনা না করে, উক্ত ঘরের প্রভু তথা আল্লাহর প্রতি ইবাদত করার আহ্বান করেছেন।

## তথ্যসূত্র

## বহিঃসংযোগ
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
* অনলাইন বাংলা কোরআন 
* কোরআন শরীফ.অর্গ।

বিষয়শ্রেণী:সূরা
বিষয়শ্রেণী:কুরাইশ
উত্তর সাগর

থাম্ব|উত্তর সাগরের নাসার তোলা ছবি।
**উত্তর সাগর** আটলান্টিক মহাসাগরের একটি প্রান্তীয়, ভূভাগীয় সাগর, যেটি ইউরোপীয় মহীসোপানের উপর অবস্থিত। সাগরটির পূর্বে নরওয়ে ও ডেনমার্ক, পশ্চিমে স্কটল্যান্ড ও ইংল্যান্ড, এবং দক্ষিণে জার্মানি, নেদারল্যান্ড্‌স, বেলজিয়াম ও ফ্রান্স। সাগরটি উত্তর-দক্ষিণে প্রায় ৯৭০ মাইল ও পূর্ব-পশ্চিমে প্রায় ৫৬০ মাইল দীর্ঘ এবং এর আয়তন প্রায় ৫,৭৫,০০০ বর্গকিমি। উত্তর সাগর ঐতিহাসিকভাবে জার্মান মহাসমুদ্র বা জার্মানীয় সাগর নামেও পরিচিত ছিল।  লাতিন ভাষায় এর নাম *Mare Germanicum* (*মারে গের্মানিকুম*)।

ইউরোপের অনেক গুরুত্বপূর্ণ নদী উত্তর সাগরে পতিত হয়েছে। এমনকি বাল্টিক সাগরের পানিও এই উত্তর সাগরের মাধ্যমেই নিষ্কাশিত হয়। উত্তর সাগর পূর্বে স্কাগেরাট প্রণালী ও কাটেগাট প্রণালীর মাধ্যমে বাল্টিক সাগরের সাথে যুক্ত। সাগরটি পশ্চিমে ডোভার প্রণালীর মাধ্যমে ইংলিশ চ্যানেল হয়ে এবং উত্তরে নরওয়েজীয় সাগরের মাধ্যমে আটলান্টিক সাগরের সাথে যুক্ত। বহু যুগ ধরেই উত্তর সাগর বিশ্বের অন্যতম গুরুত্বপূর্ণ বাণিজ্যপথ এবং এর আশেপাশের দেশগুলির জন্য মূল্যবান সম্পদের ভাণ্ডার। তবে অর্থনৈতিক গুরুত্বের পাশাপাশি এর পরিবেশগত অবস্থাও বর্তমানে ভাবনার বিষয়।

উত্তর সাগর গড়ে ১০০ মিটার গভীর; তবে এটি কোন কোন এলাকায় ৭০০ মিটার পর্যন্ত গভীর হতে পারে, আবার কোথাও কোথাও এর গভীরতা মাত্র ১৫ মিটারও হতে পারে। উত্তর সাগর তিনটি ভূগাঠনিক প্লেটের সংযোগস্থলের উপর অবস্থিত, ফলে এখানে ভূমিকম্প ও ক্ষুদ্র আকারের সুনামি হতে পারে। তবে সাগরটির উপকূলের গঠন ভূগঠনপ্রণালী নয়, বরং হৈমবাহিক সঞ্চালনের ফলাফল। উত্তর সাগরের উত্তর তটরেখা সুউচ্চ খাড়া ঢাল ও এদের মধ্যবর্তী খাঁড়ি বা ফিয়র্ড নিয়ে গঠিত; অন্যদিকে এর দক্ষিণ উপকূলের বৈশিষ্ট্য বালুকাময় বেলাভূমি ও সমতল কর্দমভূমি। দক্ষিণের এই সমতল এলাকাগুলি ঝড়ের সময় সহজেই সাগরের পানিতে প্লাবিত হতে পারে, তাই উত্তর সাগরের দক্ষিণ উপকূলকে রক্ষা করার জন্য বিস্তৃত ডাইক ব্যবস্থা নির্মাণ করা হয়েছে।

উত্তর সাগরের নৌপরিবহন ইউরোপীয় সভ্যতার উন্নয়নে ব্যাপক ভূমিকা রেখেছে। রোমান ও ভাইকিঙেরা উভয়েই সাগরটিকে করায়ত্ত করতে চেয়েছিল। হানজেয়াটিক লিগ ও নেদারল্যান্ড্‌স উত্তর সাগরের বাণিজ্য নিয়ন্ত্রণ করতে চেয়েছিল। উত্তর সাগরে আধিপত্যে স্থাপনের মধ্য দিয়েই পরাক্রমশালী নৌশক্তি হিসেবে যুক্তরাজ্যের আবির্ভাব ঘটে।

বর্তমানে উত্তর সাগরের সামরিক গুরুত্ব কমে গিয়ে এর অর্থনৈতিক গুরুত্ব বেড়ে গিয়েছে। ঐতিহ্যবাহী অর্থনৈতিক কর্মকাণ্ড যেমন মৎস্যশিকার ও নৌপরিবহন বৃদ্ধি পেয়েছে। সাম্প্রতিককালে শক্তির অন্যান্য উৎস যেমন জীবাশ্ম জ্বালানি ও বায়ু শক্তি আবিষ্কৃত হয়েছে এবং এগুলি আহরণের বিভিন্ন উপায় খুঁজে বের করা হয়েছে।

## তথ্যসূত্র

বিষয়শ্রেণী:আটলান্টিক মহাসাগরের প্রান্তিক সাগর
বিষয়শ্রেণী:ইউরোপীয় সাগর
বিষয়শ্রেণী:নরওয়ের সাগর
সূরা তাকাসুর

**সূরা আত তাকাসুর** মুসলমানদের ধর্মীয় গ্রন্থ কুরআনের ১০২ তম সূরা, এর আয়াত সংখ্যা ৮ টি এবং রূকুর সংখ্যা ১। আত তাকাসুর সূরাটি মক্কায় অবতীর্ণ হয়েছে।

তাকাসুর শব্দটি আরবি: كثرة থেকে উদ্ভূত হয়েছে। এর অর্থ প্রচুর ধন-সম্পদ সঞ্চয় করা। হযরত ইবনে আব্বাস  ও হাসান বসরী  তফসীর করেছেন। এ শব্দটি প্রাচুর্যের প্রতিযোগিতা অর্থেও ব্যবহৃত হয়। কাতাদাহ্‌  এ অর্থই করেছেন। হযরত ইবনে আব্বাস  বর্ণনা করেন, রসূলুল্লাহ্‌ একবার এ আয়াত তেলাওয়াত করে বললেনঃ এর অর্থ অবৈধ পন্থায় সম্পদ 
সংগ্রহ করা এবং আল্লাহ্‌র নির্ধারিত খাতে ব্যয় না করা।

## নাযিল হওয়ার সময়কাল
আবু হাইয়ান ও শওকানী বলেন, সকল তাফসীরকার একে মক্কী সূরা গণ্য করেছেন। এ ব্যাপারে ইমাম সুয়ুতির বক্তব্য হচ্ছে, মক্কী সূরা হিসেবেই এটি বেশি খ্যাতি অর্জন করেছে। কিন্তু কিছু কিছু বর্ণনায় একে মাদানী সূরা বলা হয়েছে।এছাড়া রসুলল্লাহ (সঃ) মক্কী সূরার  যে বৈশিষ্ট্যর কথা বলছিলেন তার সাথে অধিক পরিমাণ মিল তাই এটি মাক্কী সূরা

## শানে নুযূল
ইবনে আবু হাতেম আবু বুরাইদার  রেওয়ায়েত উদ্ধৃত করেছেন। তাতে বলা হয়েছেঃ বনী হারেসা ও বনিল হারস নামক আনসারদের দুটি গোত্রের ব্যপারে এ সূরাটি নাযিল হয়। উভয় গোত্র পরস্পরের বিরুদ্ধে প্রতিযোগিতামূলক ভাবে প্রথমে নিজেদের জীবিত লোকদের গৌরবগাঁথা বর্ণনা করে। তারপর কবরস্থানে গিয়ে মৃত লোকদের গৌরবগাঁথা বর্ণনা করে। তাদের এই আচরণের ফলে আল্লাহ্‌র এই বাণী নাযিল হয়। কিন্তু শানে নূযুলের জন্য সাহাবায়ে কেরাম ও তাবেঈগণ যে পদ্ধতি অবলম্বন করেছেন তাকে এই সূরা নাযিলের উপলক্ষ বলে মেনে নেবার সপক্ষে প্রমাণ হিসাবে গ্রহণ করা যায় না।

ইমাম বুখারী ও ইবনে জারীর হযরত উবাই ইবনে কা'বের  একটি উক্তি উদ্ধৃত করেছেনঃ তাতে তিনি বলেছেনঃ "আমরা রসূলে করীম  এর এ বাণীটিকে  কুরআনের মধ্যে মনে করতাম। এমন কি শেষ পর্যন্ত আলহাকুমুত্‌ তাকাসুর সূরাটি নাযিল হয়।"

## বিষয়বস্তুর বিবরণ
এ সূরার মুল বিষয়বস্তু হলো আখিরাত। আখিরাত সম্পর্কে সজাগ এবং আখিরাতে যে অর্জিত সম্পদের হিসাব নেওয়া হবে সে বিষয়েই সতর্ক করা হয়েছে।

আলোচ্য বিষয় : দুনিয়া পাওয়ার ধান্দায় পরিণাম।

## আয়াতসমূহ

উচ্চারণ:সূরা তাকাসুর আরবী উচ্চারণ

أَلْهَىٰكُمُ ٱلتَّكَاثُرُ
حَتَّىٰ زُرْتُمُ ٱلْمَقَابِرَ
كَلَّا سَوْفَ تَعْلَمُونَ
ثُمَّ كَلَّا سَوْفَ تَعْلَمُونَ
كَلَّا لَوْ تَعْلَمُونَ عِلْمَ ٱلْيَقِينِ
لَتَرَوُنَّ ٱلْجَحِيمَ
ثُمَّ لَتَرَوُنَّهَا عَيْنَ ٱلْيَقِينِ
ثُمَّ لَتُسْـَٔلُنَّ يَوْمَئِذٍ عَنِ ٱلنَّعِيمِ

 

 

 

1  

 

2  

 

3  

 

4  

 

5  

 

6  

 

7  

 

8 

সরল অর্থঃ

(শুরু করছি) পরম করুণাময় এবং অসীম দয়ালু আল্লাহর নামে

১) প্রাচুর্যের লালসা তোমাদেরকে গাফেল রাখে,

২) এমনকি, তোমরা কবরস্থানে পৌছে যাও।

৩) এটা কখনও উচিত নয়। তোমরা সত্ত্বরই জেনে নেবে।

৪) অতঃপর এটা কখনও উচিত নয়। তোমরা সত্ত্বরই জেনে নেবে।

৫) কখনই নয়; যদি তোমরা নিশ্চিত জানতে।

৬) তোমরা অবশ্যই জাহান্নাম দেখবে,

৭) অতঃপর তোমরা তা অবশ্যই দেখবে দিব্য প্রত্যয়ে,

৮) এরপর অবশ্যই সেদিন তোমরা নেয়ামত সম্পর্কে জিজ্ঞাসিত হবে।

## ফযীলত
রসূলে করীম  একবার সাহাবায়ে কেরামকে লক্ষ্য করে বললেন, তোমাদের মধ্যে কারও এমন ক্ষমতা নেই যে, এক হাজার আয়াত পাঠ করবে। সাহাবায়ে কেরাম আরয করলেনঃ হাঁ, এক হাজার আয়াত পাঠ করার শক্তি কয়জনের আছে। তিনি বললেনঃ তোমাদের কেউ কি সূরা তাকাছুর পাঠ করতে পারবে না? উল্লেখ্য এই যে, দৈনিক এই সূরা পাঠ করা এক হাজার আয়াত পাঠ করার সমান।
## তথ্যসূত্র

## বহিঃসংযোগ
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
* অনলাইন বাংলা কোরআন 
* কোরআন শরীফ.অর্গ।

বিষয়শ্রেণী:সূরা
সূরা কারিয়াহ

সূরা **আল কারিয়াহ** বা **আল কারিয়াহ** ()  মুসলমানদের ধর্মীয় গ্রন্থ পবিত্র কুরআনের ১০১তম সূরা। এর আয়াত সংখ্যা ১১টি এবং এর রূকুর সংখ্যা ১। এটি একটি মক্কী সূরা অর্থ্যাৎ এটি মক্কায় অবতীর্ণ হয়েছে।

এ সূরার প্রথম শব্দ *কারিয়াহ* থেকে এর নামকরণ করা হয়েছে। এ সূরায় শুধু কিয়ামত ও আখেরাতের ওপর আলোকপাত তরা হয়েছে। সূরার শুরুতে মানুষকে একটি "মহা দুর্ঘটনা!" বলে সতর্ক করা হয়েছে: ‘কী সেই মহা দুর্ঘটনা? তুমি কি জানো সেই মহা দুর্ঘটনাটি কী?’ এভাবে শ্রোতাদেরকে একটি ভয়াবহ ঘটনা অনুষ্ঠিত হবার খবর শোনার জন্য প্রস্তুত করার পর দুটি বাক্যে তাদের সামনে কিয়ামতের নক্‌শা এঁকে দেয়া হয়েছে।

## নাযিল হওয়ার সময় ও স্থান

## শানে নুযূল
যে ব্যক্তি সংখ্যায় তো নামায, রোযা, সদকা-যাক্বাত, হজ্জ অনেক করে, কিন্তু আন্তরিকতা ও সুন্নতের সাথে সামঞ্জস্য কম, তার আমলের ওজন কম হবে।
## বিষয়বস্তুর বিবরণ
এ সূরায় আমলের ওজন ও তার হালকা এবং ভারী হওয়ার প্রেক্ষিতে জাহান্নাম অথবা জান্নাত লাভের বিষয় আলোচিত হয়েছে। আমলের সম্পর্কে বিস্তারিত আলোচনা সূরা আ'রাফের শুরুতে করা হয়েছে। সেখানে লিখিত হয়েছে যে, বিভিন্ন হাদীস আয়তের মধ্যে সমন্বয় সাধন করে জানা যায়, আমলের ওজন সম্ভবতঃ দুবার হবে। প্রথমত ওজন করে মুমিন ও কাফেরের মধ্যে পার্থক্য নিরূপণ করা হবে। মুমিনের পাল্লা ভারী ও কাফেরর পাল্লা হালকা হবে। এরপর মুমিনদের মধ্যে সৎকর্ম ও অসৎকর্মের পার্থক্য বিধানের জন্যে হবে দ্বিতীয় দফা ওজন করা হবে। এ সূরায় বাহ্যতঃ প্রথম ওজন বোঝানো হয়েছে, যাতে প্রত্যেক মুমিনের পাল্লা ঈমানের অভাবে হালকা হবে, সে যদিও কিছু সৎকর্ম করে থাকে। যার আমল আন্তরিকতাপূর্ণ ও সুন্নতের সাথে সামঞ্জস্যপূর্ণ, সংখ্যায় কম হলেও তার আমলের ওজন বেশি হবে। পক্ষান্তরে যে ব্যক্তি সংখ্যায় তো নামায, রোযা, সদকা-যাক্বাত, হজ্জ অনেক করে, কিন্তু আন্তরিকতা ও সুন্নতের সাথে সামঞ্জস্য কম, তার আমলের ওজন কম হবে।

## আয়াত সমূহ
الْقَارِعَةُ

করাঘাতকারী,

مَا الْقَارِعَةُ

করাঘাতকারী কি?

وَمَا أَدْرَاكَ مَا الْقَارِعَةُ

করাঘাতকারী সম্পর্কে আপনি কি জানেন ?

يَوْمَ يَكُونُ النَّاسُ كَالْفَرَاشِ الْمَبْثُوثِ

যেদিন মানুষ হবে বিক্ষিপ্ত পতংগের মত

وَتَكُونُ الْجِبَالُ كَالْعِهْنِ الْمَنفُوشِ

এবং পর্বতমালা হবে ধুনিত রঙ্গীন পশমের মত।

فَأَمَّا مَن ثَقُلَتْ مَوَازِينُهُ

অতএব যার পাল্লা ভারী হবে,

فَهُوَ فِي عِيشَةٍ رَّاضِيَةٍ

সে সুখী জীবন যাপন করবে।

وَأَمَّا مَنْ خَفَّتْ مَوَازِينُهُ

আর যার পাল্লা হালকা হবে,

فَأُمُّهُ هَاوِيَةٌ

তার ঠিকানা হবে হাবিয়া।

وَمَا أَدْرَاكَ مَا هِيَهْ

আপনি জানেন তা কি?

نَارٌ حَامِيَةٌ

প্রজ্জ্বলিত অগ্নি!

## তথ্যসূত্র

## বহিঃসংযোগ
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
* কোরআন শরীফ.অর্গ।

বিষয়শ্রেণী:সূরা
বিষয়শ্রেণী:ইসলামি দর্শন
বিষয়শ্রেণী:ইসলামি পরকালবিদ্যা
বিষয়শ্রেণী:পরকাল
সূরা বাইয়্যিনাহ

**সূরা আল বাইয়্যিনাহ** () মুসলমানদের ধর্মীয় গ্রন্থ কুরআনের ৯৮ নম্বর সূরা, এর আয়াত সংখ্যা ৮ টি এবং এর রূকু ১টি। আল বাইয়্যিনাহ সূরাটি মদীনায় অবতীর্ণ হয়েছে।

## নাযিল হওয়ার সময় ও স্থান

## শানে নুযূল
## বাংলা অনুবাদ
## বিষয়বস্তুর বিবরণ
প্রথম আয়াতে রসূলুল্লাহ্‌-এর আবির্ভাবের পূর্বে দুনিয়াতে কুফর, শিরক, ও মূর্খতার ঘোর অন্ধকারের কথা উল্লেখ করে বলা হয়েছে যে, এহেন সর্বগ্রাসী অন্ধকার দূর করার জন্যে একজন পারদর্শী সংস্কারক প্রেরণ করা ছিল অপরিহার্য। রসূলুল্লাহ্‌ -এর জন্ম ও আবির্ভাবের পূর্বে আহ্‌লে-কিতাবরা সবাই তার নবুওয়তের ব্যাপারে ঐকমত্য পোষণ করত। কেননা, তাদের ঐশীগ্রন্থ তওরাত ও ইঞ্জীলে রসূলুল্লাহ্‌ -এর নবুওয়ত, তার বিশেষ গুণাবলী ও তার প্রতি কোরআন অবতরন সম্পর্কে সুস্পষ্ট বর্ণনা ছিল। তাই ইহুদী ও খ্রীষ্টানদের মধ্যে এ ব্যাপারে কোন বিরোধ ছিল না যে, শেষ যমানার নবী ও রসূল হযরত মোহাম্মদ মোস্তফা  আগমন করবেন, তার প্রতি কোরআন নাযিল হবে এবং তার অনুসরণ সবার জন্যে অপরিহার্য হবে। কোরআনেও তাদের এই ঐকমত্যের কথা উল্লেখ করে বলা হয়েছেঃ  অথবা তারা মুশরিকদেরকে বলতঃ 

রসূলুল্লাহ্‌ -এর আগমনের পূর্বে আহ্‌লে-কিতাবরা সবাই তার নবুওয়ত সম্পর্কে অভিন্ন মত পোষণ করত, কিন্তু যখন তিনি আগমন করলেন, তখন তারা অস্বীকার করতে লাগল। কোরআনেরও অন্য এক আয়াতে এ সম্পর্কে বলা হয়েছেঃ 
আলোচ্য আয়াতে এ বিষয়টি এভাবে বর্ণিত হয়েছে যে, আশ্চর্যের বিষয়, রসূলের আগমন ও তাকে দেখার পূর্বে তো তাদের মধ্যে তার সম্পর্কে কোন মতবিরোধ ছিল না; সবাই তার নবুওয়ত সম্পর্কে একমত ছিল, কিন্তু যখন সুস্পষ্ট প্রমাণ অর্থাৎ শেষনবী আগমন করলেন, তখন তাদের মধ্যে বিভেদ সৃষ্টি হয়ে গেল। কেউ কেউ বিশ্বাস স্থাপন করে মুমিন হল এবং অনেকেই কাফের হয়ে গেল।

সবশেষে পরিষ্কারভাবে বলে দেয়া হয়েছে, যেসব আহ্‌লি কিতাব ও মুশরিক এই রসূলকে মেনে নিতে অস্বীকার করবে তারা নিকৃষ্টতম সৃষ্টি। তাদের শাস্তি চিরস্তন জাহান্নাম। আর যারা ঈমান এনে সৎ কর্মের পথ অবলম্বন করবে এবং দুনিয়ায় আল্লাহ্‌কে ভয় করে জীবন যাপন করবে তারা সর্বোত্তম সৃষ্টি। তারা চিরকাল জান্নাতে থাকবে। এই তাদের পুরস্কার।

## তথ্যসূত্র

## বহিঃসংযোগ
* ডিজিটাল 'আল কোরআন' - ধর্ম বিষয়ক মন্ত্রণালয়, বাংলাদেশ।
* কোরআন শরীফ.অর্গ।

বিষয়শ্রেণী:সূরা
টমাস হান্ট মর্গান

**থমাস হান্ট মর্গান** (জন্ম: সেপ্টেম্বর ২৫, ১৮৬৬; মৃত্যু: ডিসেম্বর ৪, ১৯৪৫) নোবেল বিজয়ী বংশগতিবিদ ও ভ্রূনতত্ত্ববিদ। তিনি ১৯৩৩ সালে বংশগতি তে ক্রোমোজমের ভূমিকা আবিস্কারের জন্য নোবেল পুরস্কার লাভ করেন। তিনিই প্রথম আমেরিকান যিনি চিকিৎসাশাস্ত্রে নোবেল পুরস্কার লাভ করেন।

## সম্মাননা
* সম্মানসূচক ডক্টরেট, জনস হপকিন্স বিশ্ববিদ্যালয়
* সম্মানসূচক ডক্টরেট, কেন্টাকী বিশ্ববিদ্যালয়

## তথ্যসূত্র

বিষয়শ্রেণী:মার্কিন নোবেল বিজয়ী
বিষয়শ্রেণী:১৮৬৬-এ জন্ম
বিষয়শ্রেণী:১৯৪৫-এ মৃত্যু
বিষয়শ্রেণী:জনস হপকিন্স বিশ্ববিদ্যালয়ের প্রাক্তন শিক্ষার্থী
বিষয়শ্রেণী:কলাম্বিয়া বিশ্ববিদ্যালয়ের শিক্ষক
বিষয়শ্রেণী:ইউএসএসআর-এর বিজ্ঞান একাডেমির সম্মানিত সদস্য
বিষয়শ্রেণী:চিকিৎসাবিজ্ঞানে নোবেল পুরস্কার বিজয়ী
বিষয়শ্রেণী:কপলি পদক বিজয়ী
বিষয়শ্রেণী:ক্যালিফোর্নিয়া ইনস্টিটিউট অব টেকনোলজির শিক্ষক
বিষয়শ্রেণী:মার্কিন নাস্তিক
বিষয়শ্রেণী:মার্কিন বংশাণুবিদ
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:বংশাণুবিজ্ঞানের ইতিহাস
বিষয়শ্রেণী:মার্কিন ফিলোসফিক্যাল সোসাইটির সদস্য
সূরা ইনশিরাহ

**সূরা আল-ইনশিরাহ (Surah Al-Inshirah)** (আরবিঃ سورة الشرح) পবিত্র **[[কুরআন|কুরআন শরীফের]]** ৯৪ তম সূরা। সূরাটির আয়াত সংখ্যা ৮। সূরাটি **[[মক্কা|মক্কায়]] অবতীর্ণ** হয়। সূরাটিতে মহান **[[আল্লাহ|আল্লাহ্]]**‌ পাক আমাদের বুঝাতে চেয়েছেন, জীবনে দুঃখ কষ্ট আসলে ধৈর্য্য ধারণ করতে হবে এবং কষ্টের সাথেই স্বস্তি রয়েছে। জীবনে কষ্টের সস্মুখীন হলেই যে আল্লাহ পাক আমার উপর অসন্তুষ্ট এমনটা না ভেবে বরং আল্লাহর উপর ভরসা রাখতে হবে এবং উপাসনায় মশগুল থাকতে হবে।

### সূরা ইনশিরাহ বাংলা অনুবাদ
শুরু করছি আল্লাহর নামে যিনি পরম করুণাময়, অতি দয়ালু।

# (হে নবী! ওহীর মাধ্যমে প্রকৃত জ্ঞান ও মানসিক শক্তি দিয়ে) আমি কি তোমার বক্ষদেশকে প্রসারিত করে দেইনি?
# আর আমি তোমার হতে সরিয়ে দিয়েছি (সমাজের অনাচার, অশ্লীলতা ও পঙ্কিলতা দেখে তোমার অন্তরে জেগে উঠা দুঃখ, বেদনা, উদ্বেগ ও অস্থিরতার) ভার,
# যা তোমার কোমরকে ভেঙ্গে দিচ্ছিল।
# এবং আমি (মু’মিনদের যাবতীয় আবশ্যিক ‘ইবাদাত আযান, ইক্বামাত, নামায, খুৎবাহ ইত্যাদির মাধ্যমে) তোমার স্মৃতিকে উচ্চ মর্যাদায় তুলে ধরেছি।
# কষ্টের সাথেই স্বস্তি আছে,
# নিঃসন্দেহে কষ্টের সাথেই স্বস্তি আছে।
# কাজেই তুমি যখনই অবসর পাবে, ‘ইবাদাতের কঠোর শ্রমে লেগে যাবে,
# এবং তোমার রব-এর প্রতি গভীরভাবে মনোযোগ দিবে।

## বহিঃসংযোগ
* Al-Inshirah at Sacred Texts
* Surah Al Inshirah  at Tafhim al-Qur'an in English
* Surah Inshirah  at Bayyinah Tafsir wbsite
* সূরা ইনশিরাহ 

বিষয়শ্রেণী:সূরা
সূরা ত্বীন

সূরা **আত-ত্বীন** () মুসলিম ধর্মগ্রন্থ আল-কুরআনের ৯৫ তম সূরা। এর মোট আটটি আয়াত বা বাক্য রয়েছে। ত্বীন শব্দের অর্থ আঞ্জির বা ডুমুর। এই সূরাতে আল্লাহর উপর **[[ঈমান]]** (বিশ্বাস) এবং **সৎকর্মশীলতা**র উপর গুরুত্ব আরোপ করা হয়েছে। এই সূরাতে আল্লাহ প্রদত্ত কয়েকটি নিয়ামত বা অনুগ্রহের দোহাই দিয়ে ঈমান ও সৎকাজ করার নির্দেশ দেয়া হয়েছে। বলা হয়েছে, যেহেতু মানবজাতি অনেক অনুগ্রহ দ্বারা ধন্য হয়েছে, সেহেতু তাদের উচিত আল্লাহর উপর ঈমান রাখা এবং সৎকাজ করা; নচেৎ তারা নীচ ও শাস্তিযোগ্যরূপে গণ্য হবে। 

## নামকরণ
সূরাটির প্রথম শব্দ 'ত্বীন' শব্দটিকেই এর নাম হিসেবে নেয়া হয়েছে।

## নাযিল হবার সময়
এই সূরাটি মক্কা নগরীতে নাযিল (অবতীর্ণ) হয়েছে।

## অনুবাদ
শুরু করছি আল্লাহর নামে যিনি পরম করুণাময়, অতি দয়ালু।
: **০০১.** শপথ আঞ্জির ও যয়তুনের,
: **০০২.** এবং সিনাই পর্বতের,
: **০০৩.** এবং এই নিরাপদ (মক্কা) নগরীর।
: **০০৪.** আমি সৃষ্টি করেছি মানুষকে সুন্দরতম অবয়বে।
: **০০৫.** অতঃপর তাকে নামিয়ে দিয়েছি নীচ থেকে নিচে।
: **০০৬.** কিন্তু যারা বিশ্বাস স্থাপন করেছে ও সৎকর্ম করেছে, তাদের জন্যে রয়েছে এমন পুরস্কার যা কোনোদিন শেষ হবেনা।
: **০০৭.** কাজেই (হে নবী!) এরপর পুরস্কার ও শাস্তির ব্যাপারে কে তোমাকে মিথ্যাবাদী বলতে পারে? 
: **০০৮.** আল্লাহ কি সকল বিচারকদের মধ্যে শ্রেষ্ঠতম বিচারক নন?

## মূল বক্তব্য
এই সূরার শুরুতে আঞ্জির (ডুমুর), যয়তুন (জলপাই), সিনাই পর্বত এবং মক্কা শহরের কসম বা দোহাই দেয়া হয়েছে। আরবে সেই যুগে আঞ্জির ও জলপাই অত্যন্ত গুরুত্ববাহী দুটি ফল ছিল; খাদ্য ও অর্থকরী ফসল হিসেবে এর গুরুত্ব ছিল অসীম। সিনাই পর্বত হলো নবী হযরত মুসা  এর স্মৃতিবিজড়িত স্থান। আর মক্কা ছিল নবী হযরত ইব্রাহিম এবং ইসমাইল -এর স্মৃতিবিজড়িত জায়গা। তদুপরি পবিত্র কাবা ঘরের মর্যাদার কারণে এই শহরটি নিরাপদ শহর হিসেবে তৎকালে গণ্য হত; সেখানকার অধিবাসীরা যুদ্ধ ও লুন্ঠনের আশঙ্কামুক্ত ছিল। এসকল বিষয়ের দোহাই দেওয়ার পর বলা হয়েছে, মানুষ অত্যন্ত সুন্দর গড়নে সৃষ্ট হয়েছে কিন্তু এদেরকেই আবার অত্যন্ত নিচে নামিয়ে দেয়া হবে যদি এরা স্রষ্টা ও প্রতিপালকের উপর বিশ্বাস না রাখে এবং ভাল কার্যকলাপ না করে। তদুপরি শেষ বিচারের দিন এদেরকে কঠিন বিচারের মুখোমুখিও হতে হবে। সমাপ্তিতে এও মনে করিয়ে দেয়া হয়েছে যে, মহান প্রভু কখনো কারো উপর অবিচার করবেন না; শুধুমাত্র সুবিচারই করবেন।  

## ছবি গ্যালারি

File:Ficus carica0.jpg|আঞ্জির বা ডুমুর (*F. carica*)
File:Olivesfromjordan.jpg|যয়তুন বা জলপাই 
File:MountSinaiView.jpg|সিনাই পর্বতমালা
|মক্কা শহর


## তথ্যসূত্র

বিষয়শ্রেণী:কুরআন
বিষয়শ্রেণী:সূরা
ইউনিভার্সিটি অব ইনফরমেশন টেকনোলজি অ্যান্ড সায়েন্সেস

**ইউনিভার্সিটি অব ইনফরমেশন টেকনোলজি অ্যান্ড সায়েন্সেস** (তথ্যপ্রযুক্তি ও বিজ্ঞান বিশ্ববিদ্যালয়) বাংলাদেশের একটি বেসরকারি বিশ্ববিদ্যালয়। ২০০৩ সালে বিশ্ববিদ্যালয়টি ইউজিসি থেকে অনুমোদন লাভ করে। এটি পিএইচপি গ্রুপের পিএইচপি ফাউন্ডেশন কর্তৃক পরিচালিত। এর বর্তমান উপাচার্য হলেন ড. মোঃ আবু হাসান ভূঁইয়া (ভারপ্রাপ্ত)। বিশ্ববিদ্যালয়টি ঢাকার বারিধারায় অবস্থিত।

## প্রশাসন
বিশ্ববিদ্যালয়ের উপাচার্য হলেন প্রধান নির্বাহী। প্রতিটি একাডেমিক বিভাগের নিজস্ব প্রধান রয়েছে। প্রশাসনের উপরে, ট্রাস্টি বোর্ড রয়েছে, যার নেতৃত্বে একজন চেয়ারপার্সন রয়েছেন, যিনি নীতিগত বিষয়গুলির তত্ত্বাবধান করে।

## উপাচার্যগণ
নিম্নোক্ত ব্যক্তিবর্গ ইউনিভার্সিটি অব ইনফরমেশন টেকনোলজি অ্যান্ড সায়েন্সেসের উপাচার্য হিসেবে দায়িত্ব পালন করেন:
* ড. মোহাম্মদ সোলায়মান (২০১৭-২০২২)
* ড. মোঃ আবু হাসান ভূঁইয়া (২০২২-বর্তমান)

## অনুষদ ও বিভাগ

* **প্রকৌশল ও প্রযুক্তি অনুষদ**
** কম্পিউটার বিজ্ঞান ও প্রকৌশল (সিএসই)
** তথ্য প্রযুক্তি (আইটি)
** পুরকৌশল (সিই)
** ইলেকট্রিক্যাল ও ইলেকট্রনিক্স প্রকৌশল (ইইই)
** ইলেকট্রনিক্স ও যোগাযোগ প্রকৌশল (ইসিই)
** ফার্মেসি
* **ব্যবসায় শিক্ষা অনুষদ**
** ব্যবসা শিক্ষা
** ব্যবসা প্রশাসনে স্নাতক (বিবিএ)
* **সামাজিক বিজ্ঞান ও কলা অনুষদ**
** সমাজবিজ্ঞান
** ইংরেজি
** আইন

## ক্যাম্পাস
১১ নভেম্বর, ২০১৯ সালে বিশ্ববিদ্যালয়টি স্থায়ী ক্যাম্পাসে স্থানান্তরিত হয়, ক্যাম্পাসটি ঢাকার ভাটারার নয়ানগরে অবস্থিত। ২০১৯ সালের শরৎকালীন সেমিস্টারে নতুনদের আগত অনুষ্ঠান আয়োজনের মাধ্যমে ক্যাম্পাসটির যাত্রা শুরু হয়।

## তথ্যসূত্র

## বহিঃসংযোগ

* বিশ্ববিদ্যালয়ের প্রাতিষ্ঠানিক ওয়েবসাইট

বিষয়শ্রেণী:বাংলাদেশের বেসরকারি বিশ্ববিদ্যালয়
বিষয়শ্রেণী:২০০৩-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:ঢাকার বিশ্ববিদ্যালয় ও মহাবিদ্যালয়
বিষয়শ্রেণী:২০০৩-এ বাংলাদেশে প্রতিষ্ঠিত
বিষয়শ্রেণী:ঢাকা জেলার বিশ্ববিদ্যালয়